Γίνονται *ήδη* ταξίδια στο χρόνο; | deltaHacker\nPosted by subZraw | 01/11/2012, 16:09 | Published in gratis, mind hacks\nΦίλοι της επιστημονικής φαντασίας, τολμηροί οραματιστές και απλοί ονειροπόλοι, έχετε κάθε λόγο να χαίρεστε: Τα ταξίδια στο χρόνο είναι εφικτά! Η θεωρία της σχετικότητας, όπως επίσης και μια σειρά από πειράματα, δεν αφήνουν καμία αμφιβολία περί αυτού.\nΣυγκεκριμένα, οι επιστήμονες που ασχολούνται με το ζήτημα γνωρίζουν πλέον ότι τα ταξίδια στο μέλλον μπορούν να πραγματοποιηθούν, χωρίς μάλιστα να απαιτείται η παραμικρή παραβίαση κανενός φυσικού νόμου. Για την υλοποίηση του πρώτου ταξιδιού στο μέλλον υπάρχουν μόνο ένα-δύο τεχνικά ζητήματα, η αντιμετώπιση των οποίων είναι απλά θέμα …χρόνου. Αν πάλι είστε από εκείνους που γοητεύονται περισσότερο με το παρελθόν, τότε θα χρειαστεί να κάνετε λίγη περισσότερη υπομονή. Βλέπετε, τα ταξίδια προς το παρελθόν δημιουργούν μια σειρά από επίμονα προβλήματα, σε βαθμό μάλιστα να απειλούν με κατάρρευση ολόκληρη την ιστορία μας — ή τουλάχιστον την εκδοχή της ιστορίας που έχουμε γνωρίσει. Εκτός κι αν υπάρχει κάτι που μας διαφεύγει, δηλαδή…\nΤι θα κάνατε αν αύριο το πρωί είχατε πρόσβαση σε μια πλήρως λειτουργική μηχανή του χρόνου; Αντί να πάτε στη δουλειά ή στη σχολή σας, το πιθανότερο είναι πως θα πεταγόσασταν μέχρι το κοντινό μέλλον, ώστε να δείτε από πρώτο χέρι πώς πηγαίνει εκείνη η επιχείρηση που έχετε ήδη στήσει ή να διαπιστώσετε αν το έτερο ήμισυ εξακολουθεί να σας λατρεύει. Ίσως πάλι τα κίνητρά σας να ήταν περισσότερο αλτρουιστικά, οπότε θα δοκιμάζατε ένα μεγαλύτερο άλμα προς το μέλλον, προκειμένου να φέρετε πίσω το φάρμακο για μια ανίατη ασθένεια ή να ελέγξετε το περιβάλλον από οικολογικής απόψεως. Έτσι, αν διαπιστώνατε πως τα πράγματα έχουν εξελιχθεί εις βάρος της ζωής στον πλανήτη, επιστρέφοντας στο παρόν θα μπορούσατε να ενημερώσετε σχετικά τους ιθύνοντες. Σε ένα τέτοιο σενάριο, το ερώτημα είναι αν θα λάμβαναν σοβαρά υπόψη τις μαρτυρίες σας… Εάν τις αγνοούσαν, τότε το ζοφερό μέλλον που θα προσπαθούσατε να αποτρέψετε θα πραγματοποιούνταν ούτως ή άλλως. Θα εξακολουθήσει άραγε να αληθεύει το ρητό “το πεπρωμένο φυγήν αδύνατον”, ακόμα και αν η ανθρωπότητα δαμάσει το χρόνο; Αλλά αφήστε καλύτερα τους βαθυστόχαστους προβληματισμούς — έχετε μια χρονομηχανή να χαρείτε!\nΑν είστε τύπος που γοητεύεται από την ιστορία, τότε σίγουρα θα γυρίζατε τη μηχανή προς τα πίσω. Eντάξει, εννοούμε ότι θα κάνατε τις κατάλληλες ρυθμίσεις στο σχετικό πίνακα ελέγχου, με προορισμό ένα ρομαντικό ταξίδι στο παρελθόν. Ίσως τότε να διαπιστώνατε πως η ζωή εκεί είναι κάπως σκληρότερη από ό,τι την είχατε φανταστεί, διαβάζοντας βιβλία ή πηγαίνοντας στον κινηματογράφο. Όμως αυτό σίγουρα δεν θα σας πτοούσε. Τι θα λέγατε, λοιπόν, για μια ωραία βόλτα στο όρος των Ελαιών, για να παρακολουθήσετε από προνομιακή θέση τη θριαμβευτική είσοδο του Ιησού στην Ιερουσαλήμ; Πώς θα σας φαινόταν η ιδέα να πεταχτείτε έως το 465 π.Χ. και να βοηθήσετε στην ανοικοδόμηση της Ακρόπολης, μετά την ήττα των Περσών; Αν πάλι προτιμάτε τη δράση, θα μπορούσατε να συμμετάσχετε στην απόβαση στη Νορμανδία, συνεισφέροντας κι εσείς στη νίκη των συμμαχικών δυνάμεων. Εδώ που τα λέμε, αντί να κινδυνεύσετε στην απόβαση, θα μπορούσατε να αποτρέψετε εξ αρχής το Δεύτερο Παγκόσμιο Πόλεμο, σώζοντας έτσι και δεκάδες εκατομμύρια ανθρώπινες ζωές. Αναμφισβήτητα, το καλύτερο πλάνο για το φιλόδοξο σχέδιό σας θα περιελάμβανε τη δολοφονία του Χίτλερ, όταν μάλιστα ήταν σε νεαρή ηλικία, πριν ακόμη αποκτήσει δύναμη. Αλήθεια, αν το σχέδιό σας πετύχαινε, αναρωτιέστε πώς θα βρίσκατε τον κόσμο επιστρέφοντας στο παρόν; Είστε βέβαιος ότι τα πράγματα για εσάς, τα κοντινά σας πρόσωπα, τη χώρα ή τον κόσμο ολόκληρο, θα είχαν εξελιχθεί προς το καλύτερο; Τι σας λέει πως η νέα ροή της ιστορίας που μόλις δημιουργήσατε, δεν στερείται κάποιων “ασήμαντων” γεγονότων, όπως, π.χ., αυτού της δικής σας γέννησης; Αλλά αν δεν είχατε ποτέ γεννηθεί, τότε δεν θα μπορούσατε να πάτε στο παρελθόν για να αλλάξετε την ιστορία και να αποτρέψετε τη γέννησή σας — έτσι δεν είναι; Τέλος πάντων, όπως και να έχει η κατάσταση δεν υπάρχει κανένας λόγος ανησυχίας. Το πολύ πολύ, αν κάποια στιγμή κάτι “στραβώσει” άσχημα δεν έχετε παρά να γυρίσετε πίσω στο χρόνο και να κάνετε τις όποιες “επιδιορθώσεις”. Εκτός και αν οι αλλαγές που εισάγατε την τελευταία φορά στον ρου της ιστορίας απέτρεψαν, αλυσιδωτά, την κατασκευή της χρονομηχανής. Αν όμως η χρονομηχανή δεν υπήρχε στο “φυσικό” σας χρόνο, τότε πώς εσείς βρεθήκατε στο παρελθόν, προσπαθώντας να αποτρέψετε τα γεγονότα που επρόκειτο να αποτρέψουν την εφεύρεση της χρονομηχανής; Τι τα θέλετε, δεν είναι τυχαίο το γεγονός ότι κανείς, ποτέ στο χωροχρόνο, δεν ισχυρίστηκε ότι η Χρονομηχανική είναι εύκολη υπόθεση…\nΤαξίδια στο χρόνο και προβλήματα γραμματικής\nΑναφορικά με τα προβλήματα που δημιουργούνται όταν τριγυρίζει κανείς από το παρελθόν στο μέλλον με τη χρονομηχανή του, ο αείμνηστος Douglas Adams είχε κάτι να πει (ή έχει κάτι να πει, αν η μηχανή του χρόνου έχει ήδη κατασκευαστεί και “τώρα” βρίσκεστε σε διακοπές στο παρελθόν). Συγκεκριμένα, στο δεύτερο βιβλίο της τριλογίας Γυρίστε το Γαλαξία με Ωτοστόπ, ο Adams γράφει / έγραψε / θα γράψει:\nΤο μεγαλύτερο πρόβλημα που συναντάται στα ταξίδια στο χρόνο δεν είναι το ότι μπορεί κατά λάθος να γίνεις ο πατέρας σου ή η μητέρα σου. Σε αυτή την περίπτωση, δεν υπάρχει κανένα πρόβλημα που να μην μπορεί να αντιμετωπίσει μια φυσιολογική, προοδευτική οικογένεια. Επίσης, δεν υπάρχει κανένα πρόβλημα να αλλάξει ο ρους της ιστορίας — ο ρους της ιστορίας δεν αλλάζει, γιατί όλα ταιριάζουν σαν παζλ. Όλες οι σημαντικές αλλαγές έχουν γίνει πριν από τα πράγματα που υποτίθεται πως θα άλλαζαν, και στο τέλος όλα τακτοποιούνται. Το μεγαλύτερο πρόβλημα είναι πρόβλημα γραμματικής, και το κυριότερο βιβλίο που μπορεί να συμβουλευτεί κανείς σε αυτό το ζήτημα είναι το “Εγχειρίδιο 1001 Παρελθόντων Χρόνων για Χρονοταξιδιώτες”, του δόκτωρ Νταν Οδικοχάρτη. Θα σου πει, για παράδειγμα, πώς να περιγράψεις κάτι που θα ήταν να σου συμβεί στο παρελθόν, προτού το αποφύγεις πηδώντας δυο μέρες μπροστά στο χρόνο. Το γεγονός περιγράφεται διαφορετικά αν μιλάς από το φυσικό σου χρόνο, αλλιώς αν μιλάς από το μέλλον και αλλιώς αν μιλάς από το παρελθόν, και γίνεται ακόμα πιο πολύπλοκο εάν συζητάς ταξιδεύοντας από τη μια χρονική στιγμή στην άλλη, έχοντας την πρόθεση να γίνεις ο πατέρας σου ή η μητέρα σου. Οι περισσότεροι αναγνώστες φτάνουν ως τον Μέλλοντα Ημι-Υποθετικό Προσδιοριστικό Υπαντεστραμμένο Πλάγιο Παρελθόντα Επιτακτικής Υποτακτικής, προτού τα παρατήσουν.\nΤο μόνο που θα χρειαστεί να κάνετε είναι να επιβιβαστείτε σε ένα πολύ, μα πάρα πολύ γρήγορο διαστημόπλοιο. Όταν λέμε γρήγορο, εννοούμε ότι πρέπει να πιάνει ταχύτητες συγκρίσιμες με εκείνη του φωτός (περίπου 300.000.000m/sec). Η ταχύτητα του φωτός αποτελεί το κοσμικό όριο ταχύτητας στο σύμπαν μας, εκτός κι αν μας διαφεύγει κάτι πολύ βασικό και ύπουλο. Έτσι, αν θέλετε να δείτε πώς θα είναι η Γη 1000 χρόνια από σήμερα χωρίς να είστε διατεθειμένος να ξοδέψετε περισσότερα από δέκα δικά σας χρόνια στο ταξίδι προς τα “εκεί”, το διαστημόπλοιο που επιβαίνετε θα πρέπει να πιάνει περίπου το 99,995% της ταχύτητας του φωτός. Με προορισμό ένα αστέρι σε απόσταση κάτι λιγότερο από 500 έτη φωτός μακριά από τη Γη, θα ταξιδέψετε προς τα εκεί με τη μέγιστη ταχύτητα του διαστημοπλοίου. Όταν φτάσετε, μετά από πέντε περίπου χρόνια, δεν θα σταματήσετε για τουρισμό. Ρίξτε μια γρήγορη ματιά, πάρτε μερικές φωτογραφίες και αμέσως γυρίσετε το διαστημόπλοιο πίσω, με κατεύθυνση προς τη Γη. Μην ξεχάσετε να επιταχύνετε, έως ότου πιάσετε ξανά το 99,995% της ταχύτητας του φωτός. Μετά από άλλα πέντε χρόνια θα φτάσετε στη Γη. Η Ειδική Θεωρία της Σχετικότητας διασφαλίζει ότι ενώ για εσάς θα έχουν περάσει μόλις 10 χρόνια, τη Γη θα τη βρείτε 1000 χρόνια “γερασμένη”. Το τι θα κάνετε κατά τη διάρκεια του ταξιδιού είναι άλλο πρόβλημα, αν και τα ταξιδιωτικά γραφεία του μέλλοντος σίγουρα κάτι θα σκεφτούν και γι’ αυτό.\nΕδώ που τα λέμε, μετά 1000 χρόνια η Γη θα έχει αλλάξει τόσο πολύ, ώστε λίγοι θα ήθελαν ένα τόσο μακρινό χρονοταξίδι. Για κοντινότερα χρονοταξίδια –και πάντα με την προαναφερθείσα μέθοδο–, το διαστημόπλοιο απλά πρέπει να τρέχει με αρκετά μικρότερη ταχύτητα, φτάνει να είναι συγκρίσιμη με εκείνη του φωτός. Διαφορετικά, το κέρδος που προκύπτει από τη “συστολή” του χρόνου είναι αμελητέο. (Πειράματα που έχουν γίνει με ατομικά ρολόγια πάνω σε αεροπλάνα, επαληθεύουν την προβλεπόμενη από τη θεωρία συστολή του χρόνου. Μόνο που το “κέρδος” για το κινούμενο ρολόι, σε σχέση με ένα ακίνητο, είναι της τάξης των λίγων μόλις δεκάκις εκατομμυριοστών του δευτερολέπτου, για συνολικές πτήσεις δύο ή τρεις φορές γύρω από τον πλανήτη.)\nΣήμερα έχουν επιτευχθεί ταχύτητες μεγαλύτερες από το 99,995% του φωτός, αφορούν όμως μόνο σε πρωτόνια, μέσα στους μεγαλύτερους επιταχυντές σωματιδίων στον πλανήτη. Καμία σχέση, δηλαδή, με αντικείμενα του μακρόκοσμου, πόσο μάλλον με διαστημόπλοια. Ακόμη κι αν βρεθεί κάποια μέθοδος ή/και καύσιμη ύλη που θα επιτρέπει σ’ ένα διαστημόπλοιο να κινείται με ταχύτητες ωφέλιμες για ταξίδια στο μέλλον, παραμένει το πρόβλημα της δομικής συνοχής του σκάφους, όπως επίσης και των επιβατών του. Επίσης, ένα άλλο θέμα είναι ότι ακόμη κι αν τα δύο αυτά προβλήματα επιλύονταν, θα παρέμενε το ζήτημα τη επιβράδυνσης του σκάφους.\nΓια τα παραπάνω έχουν ήδη προταθεί λύσεις, οι οποίες περιλαμβάνουν τη σταδιακή επιτάχυνση και επιβράδυνση του σκάφους, πράγμα που φυσικά σημαίνει ότι οι επιβαίνοντες ξοδεύουν ακόμη περισσότερο χρόνο από τη ζωή τους στο ταξίδι. Ένα τέτοιο σκάφος θα αποκτούσε την κινητική του ενέργεια καταναλώνοντας καύσιμα ύλης-αντιύλης. Το θέμα είναι ότι προς το παρόν μπορούμε να παράγουμε αντιύλη μόνο ένα άτομο τη φορά. Ακόμη και αν καταφέρναμε να την παράγουμε μαζικά, έπειτα θα έπρεπε να βρούμε μια μέθοδο για την ασφαλή αποθήκευσή της, όμως επίσης και έναν τρόπο ψύξης των μηχανών του σκάφους. Κοντολογίς, η κατασκευή ενός διαστημοπλοίου που θα επιτυγχάνει ταχύτητες συγκρίσιμες με εκείνη του φωτός παρουσιάζει πολλά και δυσεπίλυτα προβλήματα μηχανικής. Μολαταύτα, το αισιόδοξο συμπέρασμα είναι ότι κάποια στιγμή, τα ταξίδια στο μέλλον ενδεχομένως θα είναι εφικτά.\nΤαξιδιωτικά πακέτα για σπιτόγατους\nΓια όσους δεν έχουν ιδιαίτερη όρεξη να τρέχουν δεκάδες ή εκατοντάδες έτη φωτός μακριά από τη Γη και μετά πάλι πίσω, ευτυχώς υπάρχει εναλλακτική πρόταση. Μπορούν να μπουν στο εσωτερικό μιας σφαίρας, η οποία θα είναι εφοδιασμένη με όλα τα απαραίτητα για τη διαβίωση ενός ανθρώπου και –-γιατί όχι-– με όλες τις ανέσεις για μια μακρόχρονη παραμονή στο εσωτερικό της. Μετά, το μόνο που έχει να κάνει ο εκκεντρικός χρονοταξιδιώτης, είναι να περιμένει: Όσο περισσότερο, τόσο πιο μπροστά στο μέλλον θα βρεθεί, όταν βγει από το εσωτερικό της σφαίρας. Ποιες όμως πρέπει να είναι οι ιδιότητες αυτής της “χρονοσφαίρας”;\nΑρχικά πρέπει να κατεδαφιστεί ένας πλανήτης στο μέγεθος του Δία. Από τα υλικά της κατεδάφισης θα φτιαχτεί ένα υπέρπυκνο σφαιρικό κέλυφος, γύρω από τον ταξιδιώτη. Προσοχή: Η διάμετρος του σφαιρικού κελύφους πρέπει να είναι ελάχιστα μεγαλύτερη από την κρίσιμη διάμετρο που χρειάζεται ώστε η μάζα να καταρρεύσει σε μαύρη τρύπα. Για το εν λόγω κέλυφος, που κατασκευάζεται από τη μάζα του Δία, η συζητούμενη διάμετρος είναι λίγο μεγαλύτερη από 5,5 μέτρα, γεγονός που αφήνει αρκετό χώρο στον χρονοταξιδιώτη μας.\nΟ Νεύτωνας είχε αποδείξει ότι στο εσωτερικό μιας τέτοιας σφαίρας δεν ασκούνται βαρυτικές δυνάμεις, επομένως ο κάτοικός της δεν έχει κανένα λόγο ανησυχίας για ενδεχόμενη… συντριβή. Όποιος όμως πλησιάσει αρκετά τη σφαίρα θα βρει μοιραίο θάνατο πάνω στο εξωτερικό της, εξαιτίας της τεράστιας βαρυτικής έλξης που ασκεί η σφαίρα στη “γειτονιά” της. Μόνος ασφαλής τρόπος για να μπει κάποιος στο εσωτερικό μιας τέτοιας της σφαίρας, χωρίς να συνθλιβεί πάνω της, είναι αρχικά η σφαίρα να έχει αρκετά μεγαλύτερη διάμετρο. Αφού ο ταξιδιώτης μπει από κάποιο άνοιγμα στο εσωτερικό, με τη βοήθεια κατάλληλων μηχανισμών η σφαίρα θα αρχίσει να συρρικνώνεται ομοιόμορφα γύρω του. Η συρρίκνωση θα συνεχιστεί έως ότου η διάμετρος του κελύφους γίνει λίγο μεγαλύτερη από την κρίσιμη. Η αντίστροφη διαδικασία εφαρμόζεται για την έξοδο.\nΓιατί η παραμονή σε μια τέτοια σφαίρα σημαίνει ταξίδι στο μέλλον; Η Γενική Θεωρία της Σχετικότητας του Αϊνστάιν (θεωρία της βαρύτητας) προβλέπει ότι η υψηλή συγκέντρωση μάζας σε ένα σημείο του χωροχρόνου “καμπυλώνει” τη γειτονιά γύρω από τη μάζα, δημιουργώντας εκεί κάτι σαν βαρυτικό πηγάδι. Το κλασικό παράδειγμα για την κατανόηση του φαινομένου είναι με μια μπάλα (μάζα) πάνω σε ένα σεντόνι (χωροχρόνος). Εξαιτίας της μάζας της μπάλας, το σεντόνι γύρω της καμπυλώνεται, δημιουργώντας ένα “βαθούλωμα” (βαρυτικό πηγάδι). Όσο πιο πυκνή είναι η μάζα, τόσο μεγαλύτερη είναι η βαρυτική έλξη (καμπύλωση) που προκαλείται στη γύρω περιοχή, με άλλα λόγια τόσο “βαθύτερο” είναι το πηγάδι που δημιουργείται. Ο Αϊνστάιν απέδειξε ότι στον πάτο ενός τέτοιου πηγαδιού ο χρόνος κυλά πιο αργά, σε σχέση με περιοχές μακριά από τον πάτο. (Η θεωρητική απόδειξη έχει επαληθευτεί πειραματικά και από σχετικά πειράματα, με ατομικά ρολόγια.)\nΜία πυκνή σφαίρα σαν αυτή που μόλις περιγράψαμε καμπυλώνει ικανοποιητικά το χωροχρόνο γύρω της, με αποτέλεσμα ο χρόνος να κυλά αργότερα για τον σπιτόγατο στο εσωτερικό της, σε σχέση ό,τι συμβαίνει έξω και μακριά από τη σφαίρα. Έτσι, αν κι όταν ο ταξιδιώτης αποφασίσει να βγει από το κέλυφος και να επιστρέψει στη Γη, θα βρεθεί στο μέλλον της. Πόσο μακριά στο μέλλον; Όσο πυκνότερη είναι η μάζα του κελύφους, τόσο αργότερα κυλά ο χρόνος στο εσωτερικό του. Στην “πράξη”, οι φυσικοί έχουν αποδείξει πως το καλύτερο που μπορεί να ελπίζει ο ένοικος του κελύφους είναι ρυθμός δικής του γήρανσης πέντε φορές αργότερος σε σχέση με αυτόν του έξω κόσμου. Το άνω όριο στο ρυθμό επιβράδυνσης του χρόνου οφείλεται στο γεγονός ότι ακόμα και με το ανθεκτικότερο υλικό του σύμπαντος υπάρχει ένα όριο στο πόσο μικρό και πυκνό μπορεί να γίνει ένα κέλυφος χωρίς να καταρρεύσει, δημιουργώντας μαύρη τρύπα.\nΣημειώστε πως αν η πρώτη ύλη για την κατασκευή του “χρονοσφαίρας” προερχόταν από τη κατεδάφιση όχι του Δία αλλά δύο άστρων, το καθένα με μάζα ίση με εκείνη του Ήλιου, τότε θα μπορούσε να κατασκευαστεί ένα κέλυφος με διάμετρο 12,5 περίπου χιλιομέτρων, ικανό να χωρέσει άνετα ένα ολόκληρο χωριό. Επίσης, η ίδια η κατασκευή του θα ήταν ευκολότερη, αφού η διαθέσιμη ύλη θα συμπιεζόταν ευκολότερα. Είναι βέβαια περιττό να πούμε ότι η κατασκευή και η μεταχείριση ενός τέτοιου κελύφους ξεφεύγει …αστρονομικά πολύ από τις δυνατότητες της σημερινής μηχανικής.\nΌσοι νοσταλγοί του παρελθόντος αδιαφορούν για το μέλλον κι αντίθετα ονειρεύονται σφόδρα να επισκεφτούν περασμένες εποχές, θα χρειαστεί να κάνουν λίγη περισσότερη υπομονή. Κατ’ αρχάς, η Ειδική Θεωρία της Σχετικότητας ξεκαθαρίζει ότι το όποιο ταξίδι στο παρελθόν προαπαιτεί ταχύτητες μεγαλύτερες από εκείνη του φωτός, με μόνο πρόβλημα ότι η προαναφερθείσα αποτελεί κοσμικό άνω όριο! Πάντως, αν με κάποιον τρόπο μπορούσε να μετακινηθεί ύλη –ή έστω πληροφορία– μεταξύ δύο διαφορετικών σημείων με ταχύτητα μεγαλύτερη του φωτός, τότε η πράξη αυτή θα ισοδυναμούσε με μεταφορά ύλης ή πληροφορίας στο παρελθόν. Για να το θέσουμε διαφορετικά, αν ένα διαστημόπλοιο μπορούσε να πιάσει –έστω και στιγμιαία– τόσο αφύσικα μεγάλες ταχύτητες, τότε για όλους τους παρατηρητές, ακόμα και για τους επιβαίνοντες στο διαστημόπλοιο, ο προορισμός του ταξιδιού θα ήταν το παρελθόν. Σκεφτείτε, τώρα, τα ανυπέρβλητα προβλήματα κατασκευής ενός σκάφους που θα τρέχει με ταχύτητες συγκρίσιμες –και φυσικά χαμηλότερες– από εκείνη του φωτός, για να δείτε πόσο μακριά βρισκόμαστε από την επινόηση μιας μεθόδου μετακίνησης με ακόμα μεγαλύτερες ταχύτητες… Γεγονός είναι ότι οι περιορισμοί αυτοί προκύπτουν από τη γεωμετρία του ίδιου του χωροχρόνου, καθώς κι από το ρόλο που παίζει σε αυτόν η ταχύτητα του φωτός.\nΌπως και στην καθημερινότητα, όμως, όταν δεν μπορείς να παραβιάσεις ένα θεμελιώδη νόμο ή κανόνα, ίσως αξίζει τον κόπο να εξετάσεις τη δυνατότητα παράκαμψης! Η ταχύτητα του φωτός, λοιπόν, αποτελεί άνω φράγμα στο σύμπαν μας, ωστόσο αυτό δεν αποκλείει τη δυνατότητα εξυπνότερης μετακίνησης, μεταξύ δύο απόμακρων περιοχών. Τέτοια μετακίνηση είναι εφικτή και γίνεται μέσω των λεγόμενων σκουληκότρυπων (wormholes).\nΑν κι ως σήμερα δεν έχει εντοπιστεί ούτε μία, η ύπαρξη των σκουληκότρυπων προβλέπεται από τη Γενική Θεωρία της Σχετικότητας. Οι σκουληκότρυπες δημιουργούνται από την καμπύλωση του χωροχρόνου, εξαιτίας της συγκέντρωσης υπέρπυκνης μάζας σε διάφορα σημεία του. Φανταστείτε μια σκουληκότρυπα σαν ένα μυστικό, σύντομο μονοπάτι, το οποίο ενώνει δύο απόμακρες περιοχές: Όσοι ακολουθούν την επίσημη οδό διανύουν πολύ μεγαλύτερη απόσταση μεταξύ των δύο περιοχών, σε σχέση με εκείνους που ταξιδεύουν από το μυστικό μονοπάτι. Οι φυσικοί ισχυρίζονται ότι αν στο σύμπαν υπάρχουν τέτοιες μυστικές οδοί και κάποια μέρα τις ανακαλύψουμε, τότε ίσως καταφέρουμε να μετακινούμαστε σε ελάχιστο χρόνο μεταξύ απόμακρων σημείων του γαλαξία, σαν να ταξιδεύαμε με ταχύτητες μεγαλύτερες από εκείνη του φωτός!\nΈνα τολμηρό πλάνο για ταξίδια στο παρελθόν με χρήση σκουληκότρυπων, έχει ως ακολούθως. Με κάποιον τρόπο δημιουργείται μια τεχνητή σκουληκότρυπα, μεταξύ δυο διαφορετικών σημείων του γαλαξία. Με τη βοήθεια ενός υπερεξελιγμένου διαστημόπλοιου, το ένα της άκρο επιταχύνεται έως ότου πλησιάσει την ταχύτητα του φωτός και έπειτα επαναφέρεται στο αρχικό της σημείο. Εξαιτίας του φαινομένου της συστολής του χρόνου, όσοι βρίσκονται στο επιταχυνόμενο άκρο της σκουληκότρυπας βιώνουν το χρόνο να κυλά αργότερα, σε σχέση με όσους βρίσκονται στο απέναντι, σταθερό άκρο. Έτσι, ένα αντικείμενο που θα μπει στην σκουληκότρυπα από το σταθερό της άνοιγμα, αφενός θα μετακινηθεί μεταξύ των δύο άκρων γρηγορότερα, σε σχέση με το αν ακολουθούσε μια “φυσιολογική” οδό, αφετέρου θα βγει από το κινητό άκρο στο παρελθόν, σε σχέση με το σταθερό άκρο! Το πρόβλημα με τη συγκεκριμένη μέθοδο ταξιδιών στο παρελθόν είναι ότι δεν επιτρέπει τη μετακίνηση σε χρόνο *πρι*ν από την κατασκευή της όλης διάταξης. Επιπρόσθετα, σύμφωνα με όσα γνωρίζουμε σήμερα για τη φύση των σκουληκότρυπων, προκειμένου να κατασκευάσουμε μία με μέγεθος χρήσιμο ώστε να περνά ενεμπόδιστο ένα διαστημόπλοιο ή έστω ένας άνθρωπος, καθώς και για να επιταχύνουμε το ένα της άκρο, χρειαζόμαστε ενέργεια πολλές τάξεις μεγέθους πάνω από το συνολικό ποσό ενέργειας που θα παράξει ο ήλιος σε όλη του τη ζωή :S\nΚάντε τώρα μια υπόθεση εργασίας: Με κάποιο τρόπο έχουμε καταφέρει, λέει, να ταξιδεύουμε στο παρελθόν, ακόμα και σε χρόνο πρωθύστερο από εκείνον που εφευρέθηκε η όποια χρονομηχανή ή μέθοδος μετακίνησης. Ακόμα και σε μια τέτοια περίπτωση, ένα ταξίδι στο παρελθόν παρουσιάζει σοβαρά προβλήματα, τα οποία, αν μη τι άλλο, έρχονται σε ευθεία σύγκρουση με την κοινή λογική. Δείτε ένα απλούστατο παράδειγμα.\nΣε ένα από τα χαλαρά ταξιδάκια σας στο παρελθόν, είτε ηθελημένα είτε άθελα προκαλείτε ένα σοβαρό ατύχημα σε μια άγνωστη κοπέλα. Πρόκειται για την τότε νεαρή γιαγιά σας, μόνο που δεν υπήρχε καμία περίπτωση να την αναγνωρίσετε. Εξαιτίας του ατυχήματος η ζωή της αλλάζει απρόσμενα προς το χειρότερο. Μεταξύ άλλων κακοτυχιών, η κοπέλα δεν παντρεύεται ποτέ, άρα η μητέρα ή ο πατέρας σας δεν γεννιέται, επομένως ούτε εσείς ο ίδιος! Πώς τότε μπορέσατε να βρεθείτε στο παρελθόν και να προκαλέσετε τη μη-γέννησή σας; Αλήθεια, αν και όταν επιστρέψετε στο (δικό σας) παρόν, τι κατάσταση θα βρείτε να επικρατεί εκεί; Λογικά οι φίλοι, οι συγγενείς –-η ζωή σας ολόκληρη-–, θα πρέπει να είναι όλοι και όλα διαφορετικά από αυτά που γνωρίζατε και βιώνατε καθώς φεύγατε για το τραγικό ταξίδι. Από τη στιγμή που προκαλέσατε μια κρίσιμη αλλαγή στο παρελθόν ποια είναι τώρα η δική σας θέση, στο αλλαγμένο παρόν; Αν ένας φυσικός ανακάλυπτε τι σας συνέβη, θα μπορούσε ακόμα και να ισχυριστεί ότι η παρουσία σας από μόνη της παραβιάζει κατάφωρα την αρχή διατήρησης της ενέργειας! Παρόμοια παράδοξα με τα ταξίδια στο παρελθόν είναι δυνατόν να προκύψουν από μικρές ή μεγάλες επεμβάσεις (π.χ., κατάθεση ενός μικρού χρηματικού ποσού σε τραπεζικό λογαριασμό, πώληση προηγμένων οπλικών συστημάτων στους Ναζί κ.ο.κ.).\nΥπάρχουν δύο δημοφιλείς λύσεις για την αντιμετώπιση των παράδοξων καταστάσεων που δημιουργούνται από τα ταξίδια στο παρελθόν. Η μία οφείλεται στο Ρώσο θεωρητικό φυσικό και κοσμολόγο Igor D. Novikov. Με απλά λόγια, ο Novikov ισχυρίζεται πως αν μια οποιαδήποτε επέμβαση στο παρελθόν πρόκειται να “διαταράξει” την ιστορία, τότε αποκλείεται να πραγματοποιηθεί. Έτσι, αν επιχειρήσετε να δολοφονήσετε τον Χίτλερ, το σχέδιό σας εγγυημένα θα αποτύχει: Μπορεί, π.χ., να συλληφθείτε από μια μυστική υπηρεσία το βράδυ πριν από την επιχείρηση ή το επόμενο πρωί μπορεί να γλιστρήσετε στον πάγο και να σπάσετε το πόδι σας. Το ηθικό δίδαγμα είναι πώς σε καμία περίπτωση δεν θα μπορέσετε να αλλάξετε τον ρου της ιστορίας επεμβαίνοντας στο παρελθόν, όσο έξυπνο ή καλοπροετοιμασμένο κι αν είναι το σχέδιό σας.\nΗ εικασία της “αυτοσυνέπειας” του Novikov, όπως χαρακτηριστικά ονομάζεται, αναμφισβήτητα φαντάζει κάπως παράξενη. Συγκρινόμενη όμως με την υπόθεση των πολλαπλών συμπάντων του αμερικανού φυσικού Hugh Everett (1930 – 1982), δείχνει απλή και μάλλον λογική. Η υπόθεση του Everett αποτελεί μια απόπειρα ερμηνείας των παραδοξοτήτων που παρατηρούνται στον κβαντικό μικρόκοσμο. Εφαρμοσμένη στο πλαίσιο των ταξιδιών στο παρελθόν, μας λέει πως για κάθε νέα παράμετρο που εισάγετε στην ιστορία, αυτόματα δημιουργείται άλλο ένα σύμπαν. Το νέο αυτό σύμπαν είναι ίδιο με αυτό από το οποίο προήλθατε, έως τη στιγμή που πραγματοποιήσατε την όποια επέμβαση. Από εκεί και πέρα, οι ιστορίες των δύο συμπάντων διαφέρουν. Εσείς γνωρίζετε την ιστορία εκείνου από το οποίο ξεκινήσατε. Αλλά η ιστορία στο νέο σύμπαν έχει εξελιχθεί διαφορετικά, εξαιτίας της αλλαγής που κάνατε. Έτσι, αν πάτε μερικά χρόνια πίσω και δολοφονήσετε τη γιαγιά σας, στο ένα σύμπαν θα συνεχίσετε να υπάρχετε ενώ στο άλλο όχι. Σύμφωνα με τον Everett, λοιπόν, αν υποθέσουμε πως η μηχανή του χρόνου έχει ήδη εφευρεθεί και τουρίστες από το μέλλον ανακατεύονται συχνά με το παρελθόν, τότε το σύμπαν μας παύει να είναι ιδιαίτερα σημαντικό — δεν νομίζετε;\nΌπως είδαμε η Σχετικότητα επιτρέπει, τουλάχιστον στη θεωρία, τα άλματα στο μέλλον, ενώ καθιστά μάλλον απίθανα τα ταξίδια στο παρελθόν. Όπως και να έχει, πολλοί επιστήμονες σήμερα πιστεύουν ότι τα ταξίδια στο χρόνο είναι αδύνατα. Ένας από τους λόγους που τους οδηγεί σε αυτό το συμπέρασμα είναι η –όχι και τόσο γνωστή– Αρχή του Ockham (οφείλεται στον Άγγλο λογικολόγο του 14ου αιώνα, William του Ockham). Η Αρχή αξιώνει ότι για την εξήγηση ενός οποιουδήποτε φαινομένου πρέπει να λαμβάνονται υπόψη όσο το δυνατόν λιγότερες υποθέσεις, με τις πλεονάζουσες, λογικά ισοδύναμες, να αγνοούνται. Ισοδύναμα, η Αρχή του Ockham υποδεικνύει πως όποτε έχουμε περισσότερες από μία, ανταγωνιστικές θεωρίες ή μοντέλα για την εξήγηση ενός φαινομένου, τότε η απλούστερη θεωρία ή μοντέλο έχει και τη μεγαλύτερη πιθανότητα να αντιστοιχεί στην πραγματικότητα. Εν προκειμένω, από τη στιγμή που δεν υπάρχει η παραμικρή ένδειξη ότι τα ταξίδια στο χρόνο έχουν συμβεί (ιδιαίτερα προς το παρελθόν), είναι λογικότερο να υποθέσουμε ότι είναι αδύνατα.\nΑν πάλι δεχτούμε ότι τα ταξίδια στο χρόνο κάποια στιγμή θα είναι εφικτά, τότε είναι λογικό να συμπεράνουμε πως έχουν ήδη γίνει! Που είναι όμως οι τουρίστες από το μέλλον; Ο Stephen Hawking κάποτε παρατήρησε πως η απουσία τους είναι ισχυρή ένδειξη περί της αδυναμίας των ταξιδιών στο χρόνο. Εδώ κάποιος θα μπορούσε να ισχυριστεί ότι η εποχή μας δεν είναι και τόσο ενδιαφέρουσα για τους τουρίστες από το μέλλον. Σίγουρα υπάρχουν πολύ περισσότερο ενδιαφέρουσα “μέρη” του παρελθόντος για επίσκεψη –- ιδιαίτερα αν υποθέσει κανείς ότι τα ταξίδια στο παρελθόν είναι από τα ακριβότερα που υπάρχουν ;) Ακόμα κι έτσι να είναι τα πράγματα, η ιστορία όπως τη γνωρίζουμε δεν έχει καταγράψει παρουσίες παράξενα ντυμένων ανθρώπων με αλλόκοτη συμπεριφορά. Εκτός βέβαια και αν οι τουριστικοί πράκτορες του μέλλοντος φροντίζουν ώστε η ενδυμασία των πελατών τους να είναι η κατάλληλη για την εποχή–προορισμό, ενώ οι ίδιοι οι τουρίστες συνοδεύονται από ειδικά εκπαιδευμένους ξεναγούς, που έντεχνα κι ευγενικά τους αποτρέπουν από το να μπλέκονται στον ρου της ιστορίας (Πράγματι, κανένα σοβαρό τουριστικό γραφείο δεν θα ρίσκαρε την ίδια του την ύπαρξη, αφήνοντας τους πελάτες του να “αλωνίζουν” απερίσκεπτα στο παρελθόν.) Αλήθεια, πόσοι τουρίστες από το μέλλον λέτε να ζητωκραύγαζαν μαζί με τους “ντόπιους”, κατά την είσοδο του Ιησού στην Ιερουσαλήμ;\nΣτην κοσμολογία, η λεγόμενη Ανθρωποκεντρική Αρχή είναι επίσης ασύμβατη με την ιδέα των ταξιδιών στο χρόνο. Με απλά λόγια, η Αρχή αξιώνει πως οποιαδήποτε έγκυρη θεωρία που αφορά στον κόσμο “εκεί έξω”, αναγκαστικά πρέπει να είναι συνεπής με την ύπαρξή μας ως μορφές ζωής βασισμένες στον άνθρακα, στο συγκεκριμένο χρόνο και τόπο μέσα στο σύμπαν. Διαφορετικά: Αν κάτι είναι συμβατό με την ύπαρξή μας, τότε είναι αληθές ακριβώς επειδή υπάρχουμε. Τα ταξίδια στο χρόνο, λοιπόν, κατά πάσα πιθανότητα είναι αδύνατα. Διαφορετικά, οι συχνές αλλαγές του παρελθόντος θα σήμαιναν πως η αιτιότητα δεν θα υφίστατο. Σε μια τέτοια περίπτωση η συνείδησή μας θα αδυνατούσε να ταξινομεί χρονικά τα γεγονότα, επομένως η εφυΐα μας δεν θα μπορούσε να αναπτυχθεί. Έτσι, το γεγονός ότι έχουμε ανεπτυγμένη εφυΐα αποτελεί ισχυρή ένδειξη ότι τα ταξίδια στο χρόνο είναι αδύνατα.\nΑπό αυτό το τελευταίο συλλογιστικό βήμα πιάνονται οι οπαδοί της προοπτικής των ταξιδιών στο χρόνο, ισχυριζόμενοι πως είναι παράλογο να υποθέτουμε ότι η εφυΐα μας δεν έχει περιθώρια βελτίωσης. Αντίθετα, το λογικό είναι να μην λησμονούμε πως η ανθρώπινη νοημοσύνη πάντα θα έχει περιθώρια για διεύρυνση και βελτίωση. Καλλιεργώντας και αναπτύσσοντάς την μέσω της επιστημονικής έρευνας, δεν αποκλείεται να ανακαλύψουμε νέους νόμους, οι οποίοι θα ξεδιαλύνουν μια και καλή σημερινούς γρίφους — π.χ., σαν αυτούς που αφορούν στις παραδοξότητες των χρονοταξιδιών.\nΕυσεβής πόθος ή βάσιμη ελπίδα;\nΟ χρόνος θα δείξει, αν δεν έχει ήδη.\ncausality, light speed, paradoxes, parallel universes, relativity, time travel, wormhole\n18 Responses to “Γίνονται *ήδη* ταξίδια στο χρόνο;”\nMortisGR | 01/11/2012 at 23:00\n“Που είναι όμως οι τουρίστες από το μέλλον; Ο Stephen Hawking κάποτε παρατήρησε πως η απουσία τους είναι ισχυρή ένδειξη περί της αδυναμίας των ταξιδιών στο χρόνο.”\nΚαι αν όντως γίνονται ταξίδια στον χρόνο, αλλά όχι από τυχαίους “τουρίστες”, αλλά από επιστήμονες/ερευνητές/ιστορικούς κλπ. με συγκεκριμένες αρμοδιότητες και δουλειές, και όντως υπάρχει κάποιος μηχανισμός/φυσικός νόμος που τους αποτρέπει από το να αλλάζουν τον ρου της ιστορίας; Αν διάφορα φαινομενικά παράδοξα που συμβαίνουν, τα οποία ίσως φαίνεται πως δεν έχουν ακόμα βρει μία σοβαρή λύση, ή ίσως κάποιος δεν ενδιαφέρθηκε να βρει λύση, είναι απόρροια τέτοιον ταξιδίων;\nΦαντάζομαι ο χρόνος θα δείξει, αν όχι για εμάς, ίσως για τα δις-δις-δισέγγονα μας. :)\nLefteris SomniusX | 01/11/2012 at 23:47\nπαιδιά, απλά τα πράγματα, μέλλον, όλα τα νικητήρια κουπόνια απο στοίχημα τζόκερ και γυρνάς πίσω και είσαι αντι για ένας δυο, μια χαρά.. το έχει αποδείξει άλλωστε και στο Back to the Future, it F’n works mates!!\nneopass | 02/11/2012 at 03:04\nποιο μελλον ρε παιδια?\nκαθε περυσι και καλυτερα!\nεκει που το πανε το θεμα παρακαλαμε να ειμασταν πισω στο 70-80…εκει στην παλια καλη δισκεττα!!\nsonic2000gr | 03/11/2012 at 08:31\nΈνα μόνο έχω να πω: Douglas Adams = ΘΕΟΣ!\nskrountz | 04/11/2012 at 02:13\nΩραίο τυπάκι είσαι ρε SubZraw…\nΤο συνηθίζεις να κλέβεις άρθρα και να τα αναδημοσιεύεις?\nΑνέφερε τουλάχιστον από που το ξεπατήκωσες .\nπεριοδικό Discovery & Science\nsubZraw | 04/11/2012 at 08:20\nΠριν την πεις στο “τυπάκι”, με πολύ λίγο ψάξιμο θα έβρισκες ότι subZraw == Χρήστος Βαρελάς. Οπότε, ναι, όλα τα άρθρα της κατηγορίας “mind hacks” που βλέπεις είχαν δημοσιευτεί για πρώτη φορά στο περιοδικό Discovery & Science. Για όσον καιρό το περιοδικό κυκλοφορούσε και πριν αποφασιστεί το κλείσιμό του, το “τυπάκι” αρθρογραφούσε τακτικά εκεί — σχεδόν κάθε μήνα. Έχει κι άλλα άρθρα από αυτή την εποχή. Σταδιακά θα δημοσιευτούν κι αυτά εδώ, κάτω από την κατηγορία “mind hacks”.\npcedit | 06/11/2013 at 11:06\nskrountz τουλάχιστον πες μια συγνώμη για τη “ΠΑΤΑΤΑ” που έγραψες\nFAD | 04/11/2012 at 15:30\nDouglas Adams, Ockham, Stephen Hawking, το άρθρο τα είχε όλα. Ρισπέκτ, κύριε subZraw*.\n*Από τα καλύτερα handles που έχω δει, μπάι-δε-γουέι…\nsubZraw | 04/11/2012 at 15:36\nΠροφέρεται δε διαφορετικά από το Subzero, αλλά εννοείται ότι δεν επιχειρώ καν να το πω δυνατά :)\nΕυχαριστώ για τον καλό λόγο, BTW!\nexterr | 04/11/2012 at 18:29\nΘα συμφωνήσω με τον FAD, είσαι πολύ respect “τυπάκι” φίλε μου.\nΗμουν πολλά χρόνια συνδρομητής στο περιοδικό (την εποχή πριν γίνει τσελεμεντές.) που φιλοξενούσε το Discovery & Science και το total xacker και διάβαζα πάντα τα άρθρα σου.\nΤώρα που σε ” ξεσκεπάσανε” (χα !) περιμένω να ξαναδιαβάσω όλα τα άρθρα σου.;)\nΕπιπλέων χρήσιμο είναι να μάθουν όλα τα τυπάκια ότι εσύ και ο Pvar έχετε γράψει ένα βιβλίο για το Linux (συνόδευε το εν λόγω περιοδικό) το οποίο εμένα και αρκετούς άλλους μας ξεστράβωσε και ότι γενικά είσαι πολυγραφότατος.\nsubZraw | 04/11/2012 at 18:43\nΑν κατάλαβα σε ποιο βιβλίο αναφέρεσαι, να σημειώσω εμφατικά ότι το είχε γράψει ο @pvar — να τα λέμε αυτά! Και ναι, θα ακολουθήσουν κι άλλα άρθρα από το D&S, αρκεί βέβαια να έχουν μια κάποια αξία για τους φίλους του deltaHacker.\nexterr | 04/11/2012 at 19:22\nΝόμιζα ότι στα credentials έγραφε και subZraw.\nAnyway , αυτό δεν μειώνει την αξία σου αλλά και την αξία των άρθρων που ναι , θέλουμε να ξαναδιαβάσουμε.\nΒρε παιδιά , βάλτε ένα Edit ,αυτό το “Επιπλέων” που έγραψα παραπάνω μου έβγαλε το μάτι:)\nsubZraw | 04/11/2012 at 19:34\nΑν αναφέρεσαι στο βιβλίο με τίτλο “totalLINUX”, τότε εκεί είχα την επιμέλεια παραγωγής. Όλη τη σοβαρή δουλειά την είχε κάνει ο @pvar :) Μπορεί βέβαια να αναφέρεσαι σε κάτι άλλο, το οποίο απλά δεν θυμάμαι :S\nΔυνατότητα για διόρθωση υπάρχει, απ’ όσο βλέπω…\nexterr | 04/11/2012 at 20:45\nΝαι σε αυτό αναφέρομαι .\nΑλήθεια την ιδέα για ένα τόμο “DeltaLinux” την έχετε σκεφτεί ;\nΟσον αφορά την διόρθωση.\nΣυγχώρεσέ με αλλά εσύ το βλέπεις , εγώ γιατί δεν το βλέπω ;\n[Ομολογώ ότι έχω μυωπία και πρεσβυωπία !!! 8) ]\nsubZraw | 04/11/2012 at 20:56\nΧμ, παίζει η διόρθωση να είναι διαθέσιμη μόνο για admins :S Θα ανακρίνω τον UTO (Ueber Technology Officer) της Parabing Creations, αμέσως μόλις επιστρέψει από Κίνα! (Σοβαρά μιλάω, προς τα εκεί μου σουλατσάρει τις τελευταίες μέρες.)\nΌσο για deltaLINUX, ναι, το έχουμε σκεφτεί. Προσωπικά σκέφτομαι και κάτι στο στιλ deltaBSD, αλλά προς το παρόν όχι πολύ σοβαρά :) Όπως και να ‘χει, το μεγαλύτερο θέμα μας προς το παρόν είναι ο διαθέσιμος χρόνος! Όπου να ‘ναι θα ξεκινήσουν κι αυτά τα εβδομαδιαία deltaCasts, οπότε καταλαβαίνεις :)\nNeroubas | 27/11/2012 at 04:42\nΕσύ και @pvar ξεσκεπαστήκατε. Να ξεσκεπαστούν όλοι :P\ngiwrg98 | 11/11/2012 at 17:56\nΕκπληκτικό! Ανυπομονώ για περισσότερα άρθρα με παρόμοια θεματολογία! Επίσης έφτιαξα ένα αρχείο MOBI για να διαβάζω το άρθρο και σε Kindle, αν subZraw είσαι εντάξει με αυτό, εδώ είναι: http://bit.ly/XuWeiz\nsubZraw | 11/11/2012 at 18:06\nΧαίρομαι που σου άρεσε το άρθρο :) Και ναι, θα ακολουθήσουν κι άλλα mind hacks! (Με το MOBI δεν έχω πρόβλημα, αλίμονο δηλαδή.)


Η ιστορία ευνοεί τις εκδικήσεις...\nΗ ιστορία ευνοεί τις εκδικήσεις... από Πολίτης Sports article http://politis.com.cy/article/i-istoria-evnoi-tis-ekdikisis Αν σκεφτεί κάποιος και τον κερδισμένο τελικό της Μίλαν στην Αθήνα κόντρα στην Λίβερπουλ, τότε η ιστορία τάσσεται υπέρ της Ατλέτικο 28.05.2016 11:47\nΑν σκεφτεί κάποιος και τον κερδισμένο τελικό της Μίλαν στην Αθήνα κόντρα στην Λίβερπουλ, τότε η ιστορία τάσσεται υπέρ της Ατλέτικο\nΤο San Siro ανοίγει τις πόρτες του για να υποδεχθεί το κορυφαίο ποδοσφαιρικό ραντεβού της χρονιάς, τον τελικό του Champions League.\nΓια δεύτερη φορά σε τρία χρόνια, ένα καθαρά ισπανικό ζήτημα, περισσότερο δε, μία υπόθεση της Μαδρίτης, που ότι και να γίνει θα φτάσει τα 11 τρόπαια (10 έχει η Ρεάλ) στο τουρνουά, ξεπερνώντας το Μιλάνο, που έχει μείνει στα δέκα (10 η Μίλαν, 3 η Ιντερ).\nΟι δύο τους συναντιόνται δύο χρόνια μετά τον τελικό της Λισαβόνας, που κατέληξε στην αγκαλιά της Ρεάλ του Κάρλο Αντσελότι στην παράταση (4-1). Ηταν το «δέκατο» της Ρεάλ. Η Ατλέτικο θα είναι διαφορετική, αφού Βίγια και Ντιέγκο Κόστα, έχουν αντικατασταθεί από Γκζριζμάν και Τόρες.\nΣίγουρα όμως το σημείο αναφοράς στην Ατλέτικο Μαδρίτης είναι ο Ντιέγκο Σιμεόνε, που βρίσκεται για πέμπτη χρονιά στον πάγκο της. Η ιστορία ευνοεί τις εκδικήσεις, αν σκεφτεί κάποιος και τον κερδισμένο τελικό της Μίλαν στην Αθήνα κόντρα στην Λίβερπουλ.\nΕξάλου η σημερινή Ατλέτικο είναι μία από τις σκληρές πραγματικότητες στην Ευρώπη, αποφασισμένη και αυτή την φορά να παίξει με το μαχαίρι στα δόντια. Εξι φορές έχουν συναντηθεί οι δύο τους στην κορυφαία διοργάνωση, 3 νίκες μετράει η Ρεάλ,1 η Ατλέτικο και δύο ματς έχουν ολοκληρωθεί με ισοπαλία στην κανονική διάρκεια.\nΟ συναγερμός που δημιουργήθηκε με τον Κριστιάνο Ρονάλντο στην προπόνηση της Τρίτης, έληξε την επόμενη ημέρα, όταν ο Πορτογάλος προπονήθηκε κανονικά, δηλώνοντας 100% έτοιμος και δίνοντας τις καλύτερες υποσχέσεις.\nΟ Κριστιάνο Ρονάλντο έχει σημειώσει 51 γκολ αυτή την σεζόν (16 στην Ευρώπη) και όταν λείπει η απουσία του είναι αισθητή. Είναι χαρακτηριστικό ότι στο ματς με την Σίτι στο Μάντσεστερ, η Ρεάλ επιχείρησε τα λιγότερα σουτ για γκολ από κάθε άλλη φορά.\nΟ Γκριζμάν, από την άλλη έφτασε τα 32 γκολ (7 στην Ευρώπη) και βέβαια απέναντι σε μία άμυνα όπως είναι της Ρεάλ, που δέχθηκε 40 γκολ, μπορεί να αφήσει το στίγμα του, όπως έκανε στο τελευταίο μεταξύ τους ντέρμπι τον Φεβρουάριο, όπου ένα δικό του γκολ, αποφάσισε το ματς . Η Ρεάλ με ισπανικές ομάδες στην Ευρώπη έχει 10 νίκες, 5 ισοπαλίες και 3 ήττες, η Ατλέτικο 7 νίκες, 3 ισοπαλίες και 3 ήττες.\nΗ Ρεάλ κέρδισε και τα 12 τελευταία της παιχνίδια στην La Liga,καλύτερο σερί από τον Δεκέμβριο του 2014, όταν στον πάγκο της ήταν ο Κάρλο Αντσελότι. Είναι η μοναδική ομάδα που για επτά συνεχόμενες χρονιές, ξεπέρασε τα 100 χρονιά, αυτή που ολοκληρώθηκε πρόσφατα έφτασε τα 110 γκολ.\nΗ Ατλέτικο Μαδρίτης δέχθηκε στο πρωτάθλημα μόλις 18 γκολ αυτή την σεζόν, η καλύτερη οπισοφυλακή από τα πέντε κορυφαία πρωταθλήματα της Ευρώπης. Η ήττα από την Μπάγερν στον επαναληπτικό ημιτελικό, ολοκλήρωσε ένα σερί επτά διαδοχικών νικών κια έξι παιχνιδιών χωρίς να δεχθεί γκολ.


Στη Κεφαλονιά Παναγία των Σισσίων – ΧΩΡΑ ΤΟΥ ΑΧΩΡΗΤΟΥ\nΗ κτίση της μονής ανάγεται στον 13ο αιώνα, όταν, σύμφωνα με την παράδοση ο Φραγκίσκος της Ασσίζης συνέστησε Μονή επ” ονόματι της Παναγίας και την αφιέρωσε στη Λατινική Επισκοπή της Κεφαλονιάς. Στην περίοδο του Μεσαίωνα κατόρθωσε να εισέλθει στη Μονή και το Ορθόδοξο στοιχείο με αποτέλεσμα στους επόμενους αιώνες να ακμάσει στη Μονή και ο ορθόδοξος και ο ρωμαιοκαθολικός μοναχισμός και να επιβιώσουν, όχι πάντα, ειρηνικά. Οι ορθόδοξοι κατάφεραν να αποκτήσουν την κυριαρχία της Μονής, έτσι ώστε να αναπτυχθεί σημαντικό ανδρικό κοινόβιο, που στελέχωσε την Εκκλησία της Κεφαλονιάς με εξαίρετους κληρικούς. Η ονομασία «Σίσσια» κατά πάσα πιθανότητα αποτελεί παραφθορά της λέξεως Ασσίζη. Η εφέστια εικόνα της Μονής ονομάζεται «Παναγία των Σισσίων» και είναι έργο του 15ου αιώνα. Οι αξιόλογες φορητές εικόνες του τέμπλου είναι έργα του Κρητοεπτανησίου καλλιτέχνη Στέφανου Τζαγκαρόλα, ιερέως, (17ος αιώνας) και φυλάσσονται στο Μουσείο της Μονής του Αγίου Ανδρέου. Ανάμεσά τους δεσπόζουσα θέση κατέχει η Παναγία του Ακάθιστου Ύμνου. Η κεντρική παράσταση της Παναγίας της Γλυκοφιλούσας (αναγεννησιακό το πρωτότυπό της) περιβάλλεται από 24 μικρότερες πολυπρόσωπες παραστάσεις με θέματα παρμένα από τους 24 οίκους των χαιρετισμών της Παναγίας.\nΗ Μονή πανηγυρίζει: το Σάββατο του Ακάθιστου Ύμνου, την Κυριακή της Σαμαρείτιδος (επιστροφή με λιτανεία της εικόνος από την Ευαγγελίστρια του Κάστρου στην οποία βρίσκεται από το απόγευμα της Κυριακής του Θωμά. Μετά το πέρας της λειτουργίας παρατίθεται πλούσια τράπεζα, που ετοιμάζουν οι πατέρες προς τιμήν της Θεομήτορος και του ευσεβούς λαού) του Αγίου Ιωάννου του Χρυσοστόμου 13/11 και 27/1 του Αγίου Νικοδήμου του Αγιορείτου 14/7. Πολύ συχνά τελούνται κατανυκτικές αγρυπνίες\nΠηγή : http://new.imk.gr/el/info.asp?CatID=5&scatid=28&EntityID=21\nTagsΣτη Κεφαλονιά Παναγία των Σισσίων


Μουντιάλ 2018: Με ξεκάθαρα φαβορί οι τρεις αγώνες της ημέρας | itimes.gr\nHome » SPORTS » Μουντιάλ 2018: Με ξεκάθαρα φαβορί οι τρεις αγώνες της ημέρας\nΗ Πορτογαλία αντιμετωπίζει το Μαρόκο, η Ουρουγουάη τη Σαουδική Αραβία και η Ισπανία το Ιράν\nΜε την αναμέτρηση Πορτογαλία-Μαρόκο ανοίγει (15:00) το σημερινό πρόγραμμα του Παγκοσμίου Κυπέλλου, με την ομάδα του Φερνάντο Σάντος να ψάχνει τη νίκη με την οποία θα πλησιάσει στους «16» του Μουντιάλ\nΛίγες ημέρες μετά τη σημαντική ισοπαλία με την Ισπανία (3-3) και την τρομερή εμφάνιση του Κριστιάνο Ρονάλντο που συνοδεύτηκε από τρία γκολ, η ομάδα του Φερνάντο Σάντος έδειξε πως θα παλέψει για να αγωνιστεί ως πρωταθλήτρια Ευρώπης στο Μουντιάλ.\nΑπέναντί της σήμερα το Μαρόκο, το οποίο είχε νικήσει τους Πορτογάλους στην πρώτη του συμμετοχή σε Παγκόσμιο Κύπελλο το 1986 στο Μεξικό.\nΘα μπορέσουν οι Μαροκινοί να επαναλάβουν μία τέτοια επιτυχία, ή οι Πορτογάλοι θα επιβεβαιώσουν τις προβλέψεις σε μία διοργάνωση που έχει πάρει τον χαρακτήρα των εκπλήξεων;\nΗ Πορτογαλία δεν έχει χάσει από μη ευρωπαϊκή ομάδα από το Μουντιάλ του 2002, όταν ηττήθηκε με σκορ 1-0 από τη Βόρεια Κορέα. Από την πλευρά τους, τα «λιοντάρια του Ατλαντικού» έχουν κερδίσει μόνο σε δύο από τα 14 παιχνίδια που έχουν δώσει στο Μουντιάλ, με μία από αυτές να είναι η προαναφερόμενη.\nΠορτογαλία: Ρούι Πατρίσιο, Σέντρικ, Πέπε, Ζοζέ Φόντε, Ραφαέλ Γκερέιρο, Ουιλιάμ, Ζοάο Μουτίνιο, Μπερνάρντο Σίλβα, Ζοάο Μάριο, Αντρέ Σίλβα και Κριστιάνο Ρονάλντο.\nΜαρόκο: Ελ Καουΐ, Χακίμι, Σαΐς, Μπενάτια, Μεντίλ, Ελ Αχμάντι, Ζιγέχ, Μπουσουφά, Μπελχαντά, Αμραμπάτ και Μπουταΐμπ.\nΔιαιτητής: Τζόε Φλέτσερ (Καναδάς)\nΟυρουγουάη-Σαουδική Αραβία (18:00)\nΟι πρεμιέρες των Ουρουγουάη και Σαουδική Αραβία ήταν εκ διαμέτρου αντίθετες. Σήμερα τα παίζουν όλα για όλα οι μεν για να εξασφαλίσουν την πρόκριση, οι δε για να διατηρήσουν τις ελπίδες τους για την είσοδό τους στην επόμενη φάση.\nΗ Ουρουγουάη παρότι δυσκολεύτηκε απέναντι στην Αίγυπτο, παραμένει το φαβορί και στην σημερινή αναμέτρηση (18:00, ΕΡΤ-1) με στόχο την είσοδο στους «16» της διοργάνωσης για 3 συνεχόμενη φορά. Οι Σαουδάραβες από την μεριά τους, θέλουν να διατηρήσουν το αήττητο που κρατούν απέναντι σε νοτιοαμερικάνικες χώρες -σε δύο φιλικές αναμετρήσεις της ιστορίας τους.\nΗ 11αδα της Ουρουγουάης δεν αναμένεται να αλλάξει ιδιαίτερα από το πρώτο ματς και να απαρτίζεται από τους Μουσλέρα, Χιμένες, Γοδίν, Κάσερες, Βαρέλα, Μπετανκούρ, Νάντες, Βεσίνο, Ροντρίγκες, Καβάνι και Σουάρες.\nΗ μόνη αλλαγή στην βασική ομάδα της Σαουδικής Αραβίας είναι στη θέση του τερματοφύλακα καθώς τη θέση του Αλ Μαγιούφ θα πάρει μάλλον ο Αλ Οβαΐς. Η υπόλοιπη σύνθεση θα απαρτίζεται από τους: Χουσάουι, Σαχράνι, Αλμπουραΐκ, Αλ Μπαρίκ, Οτίφ, Αλ Φαράζ, Αλ Σιρί, Αλ Γιασίμ, , Αλ Ντοσαρι, Αλ Μολάντ.\nΤο Ιράν έχει κατέβει… διαβασμένο στο φετινό Παγκόσμιο Κύπελλο. Παρότι αναμφίβολα στάθηκε τυχερό στη νίκη του απέναντι στο Μαρόκο, στο… πέμπτο και τελευταίο λεπτό των καθυστερήσεων της αναμέτρησης, οι παίκτες του Κάρλος Κεϊρός έκαναν ακριβώς αυτό που περίμενε από εκείνους. Έπαιξαν με πάθος!\nΉταν ξεκάθαρο από το ξεκίνημα της διοργάνωσης ότι μια ισοπαλία στο εναρκτήριο ματς δε θα ήταν αρκετή για το Ιράν, προκειμένου να περάσει από ένα τόσο απαιτητικό όμιλο. Με τους τρεις βαθμούς στο… σακούλι, είναι πλέον στην κορυφή του δεύτερου ομίλου και σφύζουν από αυτοπεποίθηση.\nΣτο μεταξύ, η Ισπανία έκανε ένα εξίσου εντυπωσιακό ξεκίνημα στο τουρνουά. Παρότι η ισοπαλία 3-3 με την Πορτογαλία πρόσφερε θέαμα αντάξιο ενός Παγκοσμίου Κυπέλλου, ο απολογισμός του ενός μόνο πόντου κρίνεται… φτωχός για τους κατόχους του τίτλου του 2010.\nΘα κάνει αλλαγές ο Φερνάντο Ιέρο στο σημερινό παιχνίδι; Αυτό είναι το μεγάλο «θέμα». Ίσως, όμως, να μην χρειαστεί… Πετυχαίνοντας δυο τέρματα, ο Ντιέγκο Κόστα έδειξε ότι έχει προσαρμοστεί στις ανάγκες της ομάδας, ενώ και οι συμπαίκτες του κυκλοφόρησαν τη μπάλα με την… καθιερωμένη τους άνεση στη μεσαία γραμμή.\nΈχοντας κατακτήσει το μάξιμουμ στην πρεμιέρα, είναι ξεκάθαρο σε όλες τις προπονήσεις που έχουν κάνει μέχρι τώρα, ότι οι Ασιάτες έχουν τη θέληση και την πεποίθηση που απαιτούνται για να φτάσουν στη φάση των νοκ άουτ.\nΠαρόλα αυτά, ο Κεϊρός θα χρειαστεί να ξαναφτιάξει την άμυνά του, έχοντας χάσει τον τραυματία Ρουζμπέχ Τσεσμί, σε μια αναμέτρηση όπου αν θέλει η ομάδα του να φύγει με κάτι, η σθεναρή άμυνα θα παίξει καθοριστικό ρόλο. Απομένει να δούμε πως θα σταματήσει την επιθετική λειτουργία του αντιπάλου…\nΤην ίδια ώρα οι Ίβηρες θα μπουν στο ματς με την ψυχολογία τους «ανεβασμένη», αφού παρότι δεν κέρδισαν, έδειξαν χαρακτήρα απέναντι στην Πορτογαλία. Φυσικά, θα πρέπει να είναι κι αυτοί προετοιμασμένοι για ένα δύσκολο αγώνα, απέναντι στη μοναδική ομάδα του ομίλου που έχει τρεις βαθμούς ως τώρα!\nΤο μεγάλο ερώτημα είναι αν ο Ντάνιελ Καρβαχάλ θα είναι υγιής και έτοιμος να ξεκινήσει στο βασικό σχήμα, ή αν τελικά ο Νάτσο Φερνάντες παραμείνει στο δεξί άκρο της άμυνας του αντιπροσωπευτικού συγκροτήματος της χώρας του. Ειδικά μετά και την «πειστική» του εμφάνιση στον πρώτο αγώνα.\nΙράν: Μπεϊρανβάντ, Ρεζαεϊάν, Πουραλιγκανζί, Μονταζερί, Σοτζέι, Εζατολαχί, Χατζισαφί, Εμπραχίμι, Αμίρι, Αζμούν, Τζαχανμπάχς.\nΙσπανία: Ντε Χέα, Άλμπα, Ράμος, Πικέ, Φερνάντεζ, Μπουσκέτς, Τιάγκο, Ινιέστα, Ίσκο, Σίλβα, Κόστα.\nPrevious: Το προφίλ του σύγχρονου Ελληνα μετανάστη: Μορφωμένος – Φεύγει λόγω αναξιοκρατίας\nNext: Ένα βήμα πριν την έξοδο από τα νοσοκομεία χιλιάδες συμβασιούχοι\nΑφαίρεση 3 βαθμών στον ΠΑΟΚ, 3 χρόνια εκτός γηπέδων ο Ιβάν Σαββίδης για τα επεισόδια με την ΑΕΚ


Σωλήνες πολυαιθυλενίου για παροχή νερού: Χαρακτηριστικά, χαρακτηριστικά, τεχνολογίες παραγωγής, Πεδίο εφαρμογής 2021\nΦλάντζα Οι περισσότερες επικοινωνίες μηχανικής διεξάγονται χρησιμοποιώντας σωλήνες. Όταν επιλέγουν την προσοχή τους στο υλικό και τα χαρακτηριστικά. Η χρήση μεταλλικών προϊόντων αναχώρησε στο παρασκήνιο. Οι ραμμένοι σωλήνες πολυαιθυλενίου για την παροχή νερού σας επιτρέπει να προωθήσετε την επικοινωνία οποιασδήποτε πολυπλοκότητας.\nοι σωλήνες από αυτό το υλικό χρησιμοποιούνται\nΟι σωλήνες από πολυαιθυλένιο ραφής έχουν καθολικές ιδιότητες. Είναι ανθεκτικά και ανθεκτικά σε αρνητικούς παράγοντες, συμπεριλαμβανομένων υψηλών θερμοκρασιών. Αυτό καθόρισε την αίτησή τους για την κατασκευή τέτοιων επικοινωνιών:\nπαροχή νερού. Οι σωλήνες από ραμμένες πολυαιθυλενίου χρησιμοποιούνται για την τοποθέτηση θερμών και ψυχρών υδάτων. Είναι σημαντικό το υλικό να μπορεί να αντέξει τη θέρμανση και να μην παραμορφωθεί. Το πολυαιθυλένιο πληροί αυτές τις απαιτήσεις. Οι ραμμένοι αγωγοί δεν είναι μόνο σε θέση να αντέχουν θέρμανση, αλλά και υψηλή πίεση, χωρίς την οποία η μεταφορά νερού είναι αδύνατη στο σύστημα ύδρευσης.\nσύστημα θέρμανσης τύπου καλοριφέρ. Κατά την επιλογή προϊόντων για το σύστημα θέρμανσης, είναι απαραίτητο να δοθεί προσοχή στη σταθερότητα όχι μόνο σε υψηλές θερμοκρασίες, αλλά και στην πίεση. Χρειαζόμαστε σωλήνες που έχουν περιθώριο δύναμης. Αυτό ισχύει για την πίεση που μπορεί να αυξηθεί δραματικά.\nζεστό πάτωμα. Για να εγκαταστήσετε το σύστημα χρησιμοποιήστε διαφορετικά υλικά. Η τιμή θερμοκρασίας και πίεσης δεν έχει σημασία. Επομένως, το ραμμένο πολυαιθυλένιο μπορεί να χρησιμοποιηθεί για τη θέσπιση τέτοιων επικοινωνιών.\nαυτοκινητόδρομος θέρμανσης νερού. Κατά την οικοδόμηση ενός αγωγού, λαμβάνεται υπόψη το καθεστώς θερμοκρασίας, αλλάζει την πίεση. Όλα αυτά είναι απαραίτητα για την παροχή θέρμανσης στο σπίτι ή διαμερίσματα σε επαρκές επίπεδο.\npipelines. Ραμμένη χρήση πολυαιθυλενίου για την κατασκευή επικοινωνιών για να διαταράξει τα τρόφιμα, τις χημικές, φαρμακευτικές βιομηχανίες. Προϊόντα πληρούν τις περιβαλλοντικές απαιτήσεις. Είναι ανθεκτικά στις χημικές ουσίες, δεν επηρεάζουν την κατάσταση του μεταφερόμενου προϊόντος.\nΧαρακτηριστικά και τεχνολογία παραγωγής\nΣτην παραγωγή, χρησιμοποιείται πολυαιθυλένιο, ραμμένο στο μοριακό επίπεδο. Στη δομή μεταξύ μορίων υπάρχουν εγκάρσιες σχέσεις. Μια τέτοια προσθήκη επέτρεψε την αύξηση της αντοχής, της ακαμψίας και της σταθερότητας του υλικού σε ακραίες θερμοκρασίες.\nΗ ραφή γίνεται με διάφορους τρόπους:\nμέθοδος υπεροξειδίου. Παρέχει υψηλής ποιότητας ραφή. Το κύριο μειονέκτημα αυτών των σωλήνων για την παροχή νερού είναι ένα υψηλό κόστος. Ραφή χρησιμοποιώντας υπεροξείδιο του υδρογόνου. Ως αποτέλεσμα, επιτυγχάνεται μια ομοιόμορφη ραφή.\nμέθοδος σιλάνης. Η ραφή διεξάγεται χρησιμοποιώντας σιλάνιο, νερό, καθώς και καταλύτες. Η μέθοδος κατανέμεται, αλλά είναι κατώτερη στην ποιότητα έως την προηγούμενη.\nμέθοδος αζώτου. Η ραφή πραγματοποιείται με τη συμμετοχή ριζών αζώτου. Ποιότητα ραπτικής - 70%. Η μέθοδος χρησιμοποιείται σπάνια, καθώς υπάρχουν ειδικές συνθήκες παραγωγής.\nφυσική μέθοδος ακτινοβολίας. Στην παραγωγή μάζας πολυαιθυλενίου οδηγείται μέσω ενός επιταχυντή ηλεκτρονίων. Επηρεάζεται από ακτίνες Χ ή ακτινοβολίας γάμμα. Η μέθοδος είναι η χαμηλή δημοτικότητα, καθώς το ποσοστό της ραφής δεν υπερβαίνει το 60%.\nΚατά την επιλογή της προσοχής στη μέθοδο του πολυαιθυλενίου σταυρωτής σύνδεσης. Αυτό καθορίζει τα χαρακτηριστικά του προϊόντος.\npluses και τα μειονεκτήματα προϊόντων\nΟι σωλήνες παροχής νερού κατασκευασμένοι από ραμμένο πολυαιθυλένιο έχουν πλεονεκτήματα:\nαντοχή σε επιθετικές ουσίες που μπορούν να μεταφερθούν μέσω του αγωγού.\nοικολογία - στη σύνθεση του διασυνδεδεμένου πολυαιθυλενίου δεν υπάρχουν τοξικές ουσίες, οι οποίες επιτρέπει Το να το χρησιμοποιήσει για την κατασκευή διαφορετικών επικοινωνιών, συμπεριλαμβανομένων των συστημάτων ύδρευσης νερού.\nαντοχή στην υπεριώδη ακτινοβολία - σε σύγκριση με άλλα πολυμερή, το πολυαιθυλένιο δεν χάνει τις ιδιότητες υπό την επίδραση του άμεσου ηλιακού φωτός.\n< LI> Οι σωλήνες ελαστικότητας - οι σωλήνες που δίνουν την κάμψη, οι οποίες δίνουν τη δυνατότητα να βάλουν έναν αγωγό σύμφωνα με διαφορετικά συστήματα (ο αριθμός των αρθρώσεων μειώνεται).\nραμμένα αγωγούς πολυαιθυλενίου έχουν ένα μικρό βάρος, εγκατεστημένο σε οποιαδήποτε βάση.\nΑντίσταση σε αιχμηρές σταγόνες θερμοκρασίας - ο αγωγός δεν χρειάζεται μόνωση μπορεί να τοποθετηθεί σε διαφορετικά μέρη.\nευκολία εγκατάστασης - για να εμφανιστεί η επικοινωνία, δεν χρειάζονται ειδικές δεξιότητες, εργασιακή εμπειρία ή ειδικό εργαλείο ·\n50 χρόνια υπηρεσίας ·\nπολυαιθυλένιο όχι Διάβρωση EROGON.\nΗ σωστή εγκατάσταση έργων εγκατάστασης εξασφαλίζεται από την αξιοπιστία της σύνδεσης. Οι σωλήνες έχουν λείους τοίχους, οι οποίοι εξαλείφουν τη συσσώρευση καταθέσεων εντός του αγωγού για την παροχή νερού.


Η Tatiana Maslany διαψεύδει ότι θα υποδυθεί τη She-Hulk | Watch & Chill\nΠριν από έναν μήνα ανακοινώθηκε ότι η Tatiana Maslany (Orphan Black) θα είναι η πρωταγωνίστρια της νέας σειράς της Disney+ με τίτλο She-Hulk.\nH 35χρονη ηθοποιός θα έπαιζε τη Θηλυκή Χαλκ (She-Hulk) Jennifer Susan Walters, που εμφανίστηκε για πρώτη φορά στα κόμιξ της Marvel το 1980.\nΟ «ξάδερφός» της μάλιστα Mark Ruffalo, έσπευσε να την καλωσορίσει μέσω Twitter:\nΣε πρόσφατη συνέντευξη της ωστόσο στην εκπομπή The Sudbury Star, η Maslany αρνήθηκε τη συμμετοχή της στο project, αναφέροντας ότι ήταν απλώς φήμες που ξέφυγαν σε τέτοιο σημείο που όλοι νόμιζαν πως βγήκε δελτίο τύπου με το όνομά της.\nΠοια είναι η She-Hulk;\nΗ Walters είναι μία δικηγόρος που μετά από έναν τραυματισμό, μια μετάγγιση αίματος από τον ξάδελφό της, Bruce Banner, την έκανε να αποκτήσει μια ισχυρή πράσινη απόχρωση του εαυτού της. Ωστόσο, σε αντίθεση με τον Banner, εξακολουθεί να διατηρεί σε μεγάλο βαθμό την προσωπικότητά και τα συναισθήματά της.\nΜένει να δούμε ποια θα υποδυθεί τελικά τη She-Hulk.\nTAGS: DISNEY+marvelnewsShe-HulkTatiana Maslany\nΤο best seller μυθιστόρημα του Νορβηγού μυθιστοριογράφου Jo Nesbø “The Son (Ο γιος)”, γίνεται τηλεοπτική σειρά από το HBO.\nΗ σειρά θα ολοκληρωθεί σε μία σεζόν και ο πρωταγωνιστικός ρόλος ανήκει στον υποψήφιο για Όσκαρ ηθοποιό Jake Gyllenhaal (Nightcrawler, Spider-Man: Far From Home, Prisoners). Τη δημιουργία αναλαμβάνουν οι Denis Villeneuve (Arrival, Dune, Blade Runner 2049) και Lenore Zion (Billions, Ray Donovan, Good Behavior), με τη βοήθεια των Jonathan Nolan (Memento, Interstellar) και Lisa Joy (Westworld).\n📚 The Chain: Το βιβλίο του Άντριαν Μακίντι γίνεται ταινία\nΤο βιβλίο “The Son” κυκλοφόρησε το 2014, κι όπως και τα υπόλοιπα μυθιστορήματα του Nesbø, αγαπήθηκε από το αναγνωστικό κοινό.\nΣτην υπόθεση, ο ηρωινομανής Σόνι έχει περάσει το μεγαλύτερο μέρος της ζωής του στη φυλακή. Χάρη στο απόκοσμο χάρισμά του να παρηγορεί, δέχεται με μακαριότητα τις εξομολογήσεις των συγκρατούμενών του, οι οποίοι νιώθουν λυτρωμένοι μετά απ’ αυτές. Κανένας δεν μοιάζει να νοιάζεται πως ο Σόνι βρίσκει με τόση ευκολία τη δόση του μέσα στη φυλακή ούτε για ποια εγκλήματα εκτίει ποινή.\n📚 The Lying Life of Adults: Το βιβλίο της Έλενα Φεράντε γίνεται σειρά από το Netflix\nΜια συγκεκριμένη όμως εξομολόγηση που θα ακούσει ο Σόνι θα ανατρέψει τα πάντα, γιατί θα του αποκαλύψει τι πραγματικά συνέβη στον πατέρα του (από την παρουσίαση στο οπισθόφυλλο του βιβλίου).\n📚 Netflix: Κάνει σειρά βιβλίο της Slaughter με πρωταγωνίστρια την Toni Collette\nΌπως αντιλαμβάνεστε πρόκειται για ένα πολλά υποσχόμενο project και στο Watch & Chill θα φροντίσουμε να σας μεταφέρουμε σύντομα ακόμα περισσότερες πληροφορίες.\nTo HBO Max κυκλοφόρησε το επίσημο trailer της νέας τηλεοπτικής σειράς με τίτλο The Flight Attendant.\nΣτη μίνι σειρά που θα αποτελείται από 10 επεισόδια, πρωταγωνιστεί η ηθοποιός Kaley Cuoco, η οποία συμμετείχε και στην παραγωγή.\n👉 Raised by Wolves: Πληροφορίες για τη δεύτερη σεζόν\n👉 Ρασομόν: Το HBO Max αγόρασε τα δικαιώματα της σειράς\nΗ σειρά βασίζεται στο ομότιτλο μυθιστόρημα του Chris Bohjalian. Η Cuoco υποδύεται μια αεροσυνοδό με το όνομα Cassie, που ξυπνά σε ένα λάθος ξενοδοχείο, σε λάθος κρεβάτι, με έναν νεκρό.\nΤο καστ συμπληρώνουν οι ηθοποιοί Michiel Huisman, Rosie Perez, Zosia Mamet, Michelle Gomez, T.R. Οι Knight, Colin Woodell, Merle Dandridge, Griffin Matthews και Nolan Gerard Funk.\nΤο The Flight Attendant θα κάνει πρεμιέρα στις 26 Νοεμβρίου 2020.


Kirby Star Allies | Review | Busted.gr\nMarch 28th, 2018 Michalis Fragkos\nΈφτασε η ώρα που το Kirby κυκλοφόρησε στη νέα κονσόλα της Nintendo, το Switch. Η αλήθεια είναι ότι αναπόλησα την ώρα που το έπαιζα στο Game Boy πριν από πολλά χρόνια και όντας ένα από τα αγαπημένα μου παιχνίδια. Με χαρά λοιπόν σας πληροφορώ ότι ο Kirby επιστρέφει ξανά και φυσικά μιλάμε για έναν πολύ δυνατό τίτλο στην κατηγορία του και τον οποίο θα αναλύσουμε ευθύς αμέσως. Το όνομα αυτού; Kirby Star Allies.\nΤα λεγόμενα Dark Hearts ( σκοτεινές καρδιές) πέφτουν στην χώρα των ονείρων, τη Dreamland, και δημιουργούν πρόβλημα. Όταν μια καρδιά πέφτει πάνω στον Kirby συμβαίνει κάτι αναπάντεχο. Ο Kirby αποκτά τη δύναμη της αγάπης και μπορεί να μετατρέπει εχθρούς του σε φίλους του. Με τη βοήθεια των φίλων του λοιπόν αλλά και των δυνατοτήτων τους σκοπεύει να φέρει την ηρεμία στην Dreamland. Στην όμορφη διαδρομή μας στο Kirby Star Allies θα κυνηγήσουμε βασιλιά Dedede ο οποίος έχει κλέψει όλο το φαγητό για τον εαυτό του, θα κυνηγήσουμε dark hearts στον κόσμο των θαυμάτων περνώντας από θάλασσες και λόφους, θα αντιμετωπίσουμε τον Mets Knight που έχει επηρεαστεί από τη δύναμη του κακού στο βασίλειο του, θα φτάσουμε στο βαθύ διάστημα στον πλανήτη Popstar προκειμένου να επαναφέρουμε την ειρήνη και να προστατέψουμε το σπίτι μας.\nΌπως και στα προηγούμενα Kirby έχουμε και εδώ ένα παιχνίδι πλατφόρμας, με 2D σχεδιασμένα επίπεδα χωρισμένα σε κόσμους. Στο τέλος κάθε κόσμου βρίσκεται και κάποιος βασικός αρχηγός. Τα επίπεδα είναι πολύ όμορφα σχεδιασμένα και το φόντο επίσης, αν και λίγο θολό, και δίνουν όλα την εντύπωση μιας πολύ όμορφης δημιουργίας που ζωντανεύει μαγικά τον αγαπημένο μας ήρωα. Στο πέρασμα του ο Kirby από το κάθε επίπεδο καλείται να χρησιμοποιήσει τα όπλα του, που δεν είναι άλλα από τους φίλους του, από το άλμα με το οποίο φουσκώνει και πετάει αλλά και από την αφομοίωση των δυνατοτήτων των διαφόρων εχθρών. Έτσι ο Kirby μπορεί να πετάξει, να κάνει τους εχθρούς φίλους του πετώντας τους μια καρδιά και αυτοί να τον ακολουθούν πίστα και να βοηθάνε, να αφομοιώσει τα skills τους και να πετάει φωτιά-νερό-πάγο και ότι άλλο φαντάζεστε στους αντιπάλους του. Πραγματικά το παιχνίδι μοιάζει τόσο διαδραστικό και νιώθεις ότι μπορείς να εξουσιάζεις τα πάντα. Ο Kirby θα κρατάει staff, hammer, θα εκτοξεύει νερό, πάγο, φωτιά, βόμβες, θα πάρει μορφή πετούμενου και θα πετάει γρήγορα, θα γίνεται πέτρα, θα πετάει ηλεκτρισμό, θα έχει σπαθί. Χαρακτηριστικό του Kirby Star Allies είναι η αντιγραφή της κάθε δυνατότητας φίλων η εχθρών του αλλά και ο συνδυασμός που μπορεί να γίνει την κάθε φορά. Έτσι σκεφτείτε να έχετε ένα staff σκέτο στην αρχή, μετά να καλέσετε έναν φίλο του Kirby με φωτιά και να σας το ανάψει φωτιά με ότι αυτό συνεπάγεται, αλλά και να έχετε κάποιον φίλο με πάγο που θα το παγώσει. Πραγματικά ευρηματικό θα έλεγα σε αυτόν τον τομέα και οι πιθανοί συνδυασμοί όπλων και δυνατοτήτων παρά μα παρά πολλοί. Σε αυτό το σημείο κρίνω αναγκαίο να σας αναφέρω ότι συνοδευτικά οι Kirby μαζί με τους τρεις φίλους του σε συγκεκριμένα σημεία κάποιων πιστών μπορούν να δημιουργήσουν μία γέφυρα, έναν μεγάλο τροχό, ένα αστέρι που πετάει, είτε ένα τρένο. Τα προηγούμενα αποτελούν κάτι σαν ειδικά skills θα λέγαμε όντας εξαιρετικά δυνατά. Είμαι βέβαιος ότι θα ενθουσιαστείτε και από το οπτικό αποτέλεσμα αλλά και από το νέο Kirby γενικά, είτε είστε μικροί είτε μεγάλοι ηλικιακά. Βέβαια δεν είναι όλα τόσο ρόδινα καθότι ετοιμαστείτε να επιδοθείτε σε ένα ατελείωτο spam κουμπιών, ειδικά στην αρχή μέχρι να συνηθίσετε αλλά και όσο προχωράτε. Όταν ο Kirby έχει συμπληρώσει την παρέα του με άλλους τρεις φίλους τότε είναι δύσκολο να τον εντοπίσετε ανάμεσα σε όλο το χαμό πολύ γίνεται στην οθόνη. Σκεφτείτε ότι ο άλλος πετάει για παράδειγμα βόμβες, φωτιές, πάγο, ηλεκτρισμό και όλα αυτά έχουν ένα σωρό εφέ που γεμίζουν την οθόνη μας, όποτε καταλαβαίνετε τη δυσκολία που αντιμετωπίζουμε. Υπήρξαν ουκ ολίγες φορές που άλλου νόμιζα ότι ήμουν, ενώ ο ήρωας είχε βρεθεί στην άλλη πλευρά της οθόνης μέσα στο γενικό χαμό. Δεν ξέρω πως θα μπορούσε να αποφευχθεί αυτό, ίσως με κάποιο ποιο έντονο χρώμα στον ήρωά μας ή ένα σύμβολο. Το Kirby Star Allies διαθέτει τέσσερα αρκετά μεγάλα επίπεδα με μεγάλη ποικιλία σε νερά, φωτιές, στο διάστημα, στους πάγους και τον αέρα. Οι εχθροί διαθέτουν ποικιλία ενώ οι και καλά γρίφοι που θα συναντήσετε είναι νηπιακού σταδίου, ειδικά μόλις μάθετε το χειρισμό του και το σκεπτικό του. Η διάρκεια του θα έλεγα τοποθετείται ανάμεσα στις 5-8 ώρες ανάλογα με το χρόνο που θα δαπανήσετε να βρείτε κομμάτια των χαμένων παζλ (κάθε επίπεδο διαθέτει ένα βασικό κομμάτι) καθώς επίσης και αν θα ασχοληθούμε με τις έξτρα πίστες που ανοίγουμε στο χάρτη μέσω άλλων.\nΤο μενού του παιχνιδιού είναι απλό και κατανοητό. Απευθυνόμενο σε κάθε ηλικία αυτό ήταν αναμενόμενο εξάλλου. Έτσι συναντάμε τα παρακάτω:\nStory mode για την κλασική ιστορία.\nMini game Star Slam Heroes για μέχρι και 4 άτομα ταυτόχρονα σε split screen. Οι παίχτες έχουν ένα basebat και ένας κομήτης έρχεται καταπάνω μας. Προσπαθούμε να χτυπήσουμε την κατάλληλη στιγμή τον κομήτη με τη μέγιστη δύναμη για να πάει όσο πιο μακρυά γίνεται. Νικητής αυτός του οποίου ο κομήτης θα πάει πιο μακρυά.\nMini game Chop Champs για μέχρι και 4 άτομα σε σειρά στην ίδια οθόνη δίπλα δίπλα. Ο καθένας έχει ένα τσεκούρι στα χέρια και κόβει το δέντρο που έχει μπροστά του όσο πιο γρήγορα μπορεί, αποφεύγοντας τις κάμπιες και τα ζωάκια που κατεβαίνουν καθώς μειώνεται το ύψος του κορμού. Νικητής αυτός που θα κόψει περισσότερο κορμό δέντρου επιτυχώς.\nΤα mini games παίζονται και με το motion sensor κάτι που είναι πολύ θετικό και μάλιστα δουλεύουν άψογα.\nΜετά τον τερματισμό θα ανοίξουν άλλες δυο επιλογες.\nGuest Star Allies Go όπου διαλέγετε τον ήρωα που θέλετε, εκτός από τον Kirby, και επιδίδεται σε ένα time attack mode συλλέγοντας power up hearts που αυξάνουν την επίθεση, τη ζωή και την ταχύτητα και να κάνετε νέους φίλους.\nΤέλος ανοίγει η επιλογή The Ultimate choice όπου καλείστε να αντιμετωπίσετε μια σειρά από Bosses και να σκοράρετε όσο πιο πολλούς πόντους μπορείτε με την παρέα που επιλέγετε. Όσο μεγαλύτερη δυσκολία επιλέγετε, τόσο μεγαλύτερο είναι το σκορ.\nΣτις γενικές ρυθμίσεις έχουμε τα Settings με display tips, friend ability movie, rumble on/off. Control Options επιλέγοντας σε type A και Β. Προσωπικά επέλεξα type B καθότι είχα θέμα με το προ ρυθμισμένο κουμπί άλματος και επίθεσης. Έτσι η κίνηση γινόταν με τον αριστερό αναλογικό μοχλό, επίθεση με το Y, friend heart ability στο X, drop ability στο Α και άλμα στο Β. Φυσικά μπορείτε να κάνετε οποιονδήποτε συνδυασμό θελήσετε με τα χειριστήρια, όπως να παίξετε με άλλο συμβατό χειριστήριο, να “σπάσετε” το αρχικό σε δυο και να παίξετε με παρέα. Υπάρχει τέλος η επιλογή Delete file.\nΣτο αρχικό μενού επιλογών διακρίνονται επίσης:\nΕπιλογή όπου βρίσκονται συγκεντρωμένα όλα τα Picture Pieces που μαζεύουμε μέσα από τα επίπεδα.\nΕπιλογή Play together στην οποία γίνεται επεξήγηση στο πως μπορούμε να παίξουμε παρέα με άλλους τρεις φίλους μας.\nΥπάρχει τέλος η επιλογή για να δούμε βίντεο του παιχνιδιού που ξεκλειδώνει στην πορεία.\nΓενικά δε θα αντιμετωπίσετε πρόβλημα και το μενού είναι απλό και κατανοητό ενώ δίνει πρόσβαση γρήγορα σε παρά πολλές πληροφορίες ακόμα και όταν πατήσουμε pause μέσα σε κάποια πίστα.\nΤα γραφικά του τίτλου είναι πολύ καλά, αν αναλογιστούμε τα στυλ του παιχνιδιού, και τα χρώματα πολύ ζωντανά. Το φόντο είναι λίγο θολό, ίσως λόγω εστίασης αλλά και των δυνατοτήτων του Switch. Ο Kirby μοιάζει να ξεπηδάει από την οθόνη μαζί με τους φίλους του και δείχνει πιο όμορφος από ποτέ. Ο ήχος και η μουσική αν και ακούγονται όμορφα αρχικά, ωστόσο στη συνέχεια επαναλαμβάνονται, κουράζουν και εκνευρίζουν. Frame drops δεν εντόπισα είτε σε handheld είτε σε docked mode. Μπορείτε επίσης να χρησιμοποιήσετε και κάποιο amiibo για να πάρετε καλούδια μέσα στο παιχνίδι.\nΑυτό που θα ήθελα να αναφέρω είναι βασικά ο πολύ μικρός βαθμός δυσκολίας του. Ναι είναι ωραίο παιχνίδι αλλά λίγο μεγαλύτερος βαθμός πρόκλησης θα μπορούσε να υπάρχει έστω και μέσω επιλογών. Επίσης η απουσία του online co op είναι ένα μείον γιατί πιστεύω πως θα του έδινε θετικούς πόντους.\nΣυνεπώς τι μας προσφέρει το νέο Kirby Star Allies; Μια πανέμορφη platform εμπειρία που θα μπορέσετε να απολαύσετε είτε μόνος είτε παρέα με τους φίλους σας σε πολλαπλό local co op. Είναι εντελώς φιλικό σε όλες τις ηλικίες και αν διαθέτετε το αντίστοιχο αντίτιμο αποτελεί μια πολύ καλή αγορά ειδικά για τους platform fan gamers.\nΕίδος Παιχνιδιού: Action-Platform\nΗμερομηνία κυκλοφορίας: 16/03/2018\nΕταιρεία Ανάπτυξης: HAL Laboratory\nΩραία κίνηση και άμεσος χειρισμός\nΔιασκεδαστικό Local co-op\nCopy Skills και μεγάλη ποικιλία και συνδυασμοί\nΠοικιλία εχθρών και επιπέδων\nΜουσική επαναλαμβανόμενη που καταντά κουραστική\nΟ Kirby χάνεται μέσα στο πλήθος...\nNext article CD Projekt RED: To ΗDR patch για το Witcher 3 θέλει λίγο χρόνο ακόμη για το PS4\nPrevious article Έκανε την εμφάνισή της η Legendary Edition του Injustice 2


Το καλοκαιρινό πότισμα δεν θέλει κόπο, μόνο τρόπο | InfoKids\nΑρχική › InfoMommy › Συμβουλές › Το καλοκαιρινό πότισμα δεν θέλει κόπο, μόνο τρόπο\nΤο καλοκαιρινό πότισμα δεν θέλει κόπο, μόνο τρόπο\nΠοιος δεν θέλει να έχει ένα μπαλκόνι ανθισμένο ή ένα κήπο που η ευωδία των λουλουδιών θα του φτιάχνει την μέρα και θα προσφέρει μοναδική φυσική θέα; Τώρα το καλοκαίρι όμως οι υψηλές θερμοκρασίες που επικρατούν απαιτούν να δίνουμε μεγαλύτερη προσοχή και ενυδάτωση στους "πράσινους" φίλους μας είτε είναι φυτεμένοι στη γλάστρα είτε στο χώμα. Ας δούμε τα κυριότερα μυστικά για το σωστό πότισμα τους καλοκαιρινούς μήνες:\nΚάθε φυτό έχει τις δικές του ανάγκες. Δεν υπάρχει λοιπόν κάποιος βασικός κανόνας – ''ποτίζουμε συχνά ή πιο αραιά''.\nΤο πότισμα έχει ώρα;\nΙδανική ώρα ποτίσματος θεωρείται η πρωινή - κάπου μεταξύ 6-9.30 π.μ. όταν ο ήλιος δεν έχει ακόμη 'δυναμώσει' κι έτσι το νερό δεν εξατμίζεται γρήγορα.\nΔεν ποτίζουμε πάνω στα φύλλα καθώς το νερό θα εξατμιστεί σύντομα. Ποτίζουμε γύρω από τις ρίζες. Προτού ποτίσουμε ελέγχουμε ότι η απαραίτητη λακκούβα γύρω από αυτές είναι σχηματισμένη σωστά έτσι ώστε το νερό να μην χάνεται προς άλλες κατευθύνσεις αλλά να συγκεντρώνεται στο χώρο που μας ενδιαφέρει.\nTo φυτό της γλάστρας\nΠροτού ποτίσουμε ένα φυτό που βρίσκεται σε γλάστρα ελέγχουμε εάν αυτή διαθέτει στον πάτο της τις απαραίτητες τρύπες αποστράγγισης ώστε το νερό να μην εγκλωβίζεται σαπίζοντας προοδευτικά τις ρίζες του φυτού μας. Επίσης, πρέπει ν΄αποφεύγουμε να 'πνίγουμε' το φυτό στο νερό – η υπερβολική υγρασία είναι από τους χειρότερους εχθρούς του. Ένα απλός τρόπος για να καταλάβουμε εάν το φυτό "διψάει", είναι να ελέγξουμε με το χέρι μας κατά πόσο το χώμα γύρω από τις ρίζες του και σε βάθος λίγων εκατοστών είναι υγρό. Εάν είναι δεν το ποτίζουμε. Επίσης ιδανικό είναι το ποτιστήρι καθώς με αυτό ρίχνουμε ελεγχόμενη ποσότητα νερού και χωρίς πίεση.\nΚηπουρικήοικιακές συμβουλέςπεριποίηση φυτώνΣυμβουλές για νοικοκυρέςΣυμβουλές για το Σπίτι\nΤρίτη, 1 Ιούλιος, 2014 στην κατηγορία Συμβουλές\nΤο μυστικό για λευκά και πεντακάθαρα μαξιλάρια ύπνου\nΠώς να μην πέσετε θύμα κλοπής στην παραλία


Δήμος Νισύρου | ΔΙΑΚΗΡΥΞΗ ΔΗΜΟΠΡΑΣΙΑΣ ΓΙΑ ΤΗΝ ΑΓΟΡΑ ΑΚΙΝΗΤΟΥ ΣΤΟ ΔΗΜΟ ΝΙΣΥΡΟΥ\nPosted at 12:25h in Διαγωνισμοί, Επαγγελματίες, Νέα\tby\telena\nΕΛΛΗΝΙΚΗ ΔΗΜΟΚΡΑΤΙΑ Αριθ. Πρωτ: 6420/07.10.2020\nΠληροφ.: κα. Κετσέ Άννα\nΓΙΑ ΤΗΝ ΑΓΟΡΑ ΑΚΙΝΗΤΟΥ ΣΤΟ ΔΗΜΟ ΝΙΣΥΡΟΥ\n4) Την αριθμ. 11/2020 απόφαση (ΑΔΑ: 6Χ9ΠΩΚΜ-ΒΧ2) του Δημοτικού Συμβουλίου Δήμου Νισύρου για τον Ορισμό μελών Επιτροπής Διενέργειας Δημοπρασίας και Αξιολόγησης Προσφορών.\n5) Την αριθμ. 88/2020 απόφαση (ΑΔΑ: ΨΦΔΞΩΚΜ-6ΓΙ) του Δημοτικού Συμβουλίου Δήμου Νισύρου, περί της «Τεκμηρίωσης σκοπιμότητας αγοράς οικοπέδου με εμβαδόν μέχρι 40τ.μ. στην περιοχή Πιαούλι στη θέση ’’Ταύλα του Γυαλού’’».\n6) Την αρ. 89/2020 απόφαση (ΑΔΑ: ΨΓ4ΒΩΚΜ-ΟΞΓ) του Δημοτικού Συμβουλίου για τον ορισμό δύο μελών της επιτροπής καταμέτρησης, εκτίμησης και ελέγχου καταλληλότητας προσφερόμενων προς εξαγορά ακινήτων, που προβλέπεται στο άρθρο 7 του Π.Δ. 270/81. Με την ίδια απόφαση ορίζεται ότι: «Επιτροπή της δημοπρασίας είναι η Επιτροπή η οποία έχει συγκροτηθεί με την αρ. 11/2020 (ΑΔΑ: 6Χ9ΠΩΚΜ-ΒΧ2) απόφαση του Δημοτικού Συμβουλίου.\n7) Την αριθμ. 530/2020 απόφαση (ΑΔΑ: ΩΕΝ6ΩΚΜ-6Σ3) του Δημάρχου Νισύρου, με θέμα «Συγκρότηση επιτροπής καταμέτρησης, εκτίμησης και ελέγχου καταλληλότητας προσφερόμενων προς εξαγορά ακινήτων, που προβλέπεται στο άρθρο 7 του Π.Δ. 270/81».\n8) Την αριθμ. 109/2020 απόφαση (ΑΔΑ: 6Ο18ΩΚΜ-ΠΧΒ) της Οικονομικής Επιτροπής περί καθορισμού των όρων της δημοπρασίας και σύνταξη της διακήρυξης για την αγορά ακινήτου (για σταθμό μεταφόρτωσης απορριμμάτων) στη θέση «Ταύλα του Γυαλού» της περιοχής «Πιαούλι» στο Μανδράκι Νισύρου.\n9) Την υπ’ αριθμ. πρωτ. 320/6375/02-10-2020 Απόφασης Ανάληψης Υποχρέωσης του Δημάρχου Νισύρου.\nΔημοπρασία σε δύο στάδια (φάσεις) ανοικτή, προφορική και μειοδοτική, σύμφωνα με τις διατάξεις του Π.Δ/τος 270/81, για την αγορά κατάλληλου ακινήτου (αγροτεμαχίου) στο Δήμο Νισύρου, προκειμένου να χρησιμοποιηθεί ως σταθμός μεταφόρτωσης απορριμμάτων και καλούμε τους ενδιαφερόμενους να εκδηλώσουν ενδιαφέρον σε προθεσμία είκοσι (20) ημερών από τη δημοσίευση της διακήρυξης, καθορίζοντας τους όρους δημοπρασίας ως εξής:\n1. Ο Δήμος Νισύρου διακηρύσσει ότι θα διενεργηθεί (σε δύο φάσεις – στάδια) ανοικτή, προφορική, μειοδοτική δημοπρασία, σύμφωνα με τις διατάξεις του Π.Δ. 270/81, για την αγορά κατάλληλου ακινήτου (αγροτεμαχίου) στο Δήμο Νισύρου, προκειμένου να χρησιμοποιηθεί ως σταθμός μεταφόρτωσης απορριμμάτων.\nΚάθε προσφερόμενο ακίνητο πρέπει απαραιτήτως και επί ποινή αποκλεισμού να πληροί τις παρακάτω προδιαγραφές (σύμφωνα και με το σκεπτικό και το αποφασιστικό της αριθμ. 109/2020 απόφασης της Οικονομικής Επιτροπής):\n· Να βρίσκεται στην θέση «Ταύλα του Γυαλού» της περιοχής «Πιαούλι» στο Μανδράκι Νισύρου και κατά το δυνατόν γειτνιάζον με το χώρο που βρίσκονται οι κάδοι απορριμμάτων και ανακύκλωσης του Δήμου Νισύρου και σε ακτίνα περίπου 50 μέτρων.\n· Να έχει εμβαδόν 30 τ.μ. έως 40 τ.μ.\n· Να υπάρχει κτίσμα εντός του ακινήτου για να χρησιμοποιηθεί ως αποθήκη.\n· Να έχει πρόσωπο σε δημοτική οδό, ώστε να διασφαλίζεται η πρόσβαση σε αυτό.\n· Να είναι στην αποκλειστική κυριότητα, νομή και κατοχή αυτού που το προσφέρει ή σε περίπτωση συνιδιοκτησίας, η προσφορά να γίνεται από όλους τους συνιδιοκτήτες.\n· Να είναι ελεύθερο νομικών βαρών ή διεκδικήσεων (υποθήκες, προσημειώσεις κ.λπ.).\nΟι προσφορές ενδιαφέροντος κατατίθενται στον Δήμο Νισύρου εν συνεχεία αποστέλλονται στην αρμόδια επιτροπή του άρθρου 7 του Π.Δ. 270/81, η οποία με επιτόπια έρευνα, κρίνει περί της καταλληλότατος των προσφερόμενων ακινήτων (αγροτεμαχίων) και περί του αν αυτά πληρούν τους όρους της παρούσας διακήρυξης. Η επιτροπή αξιολόγησης γνωμοδοτεί και επί της καταλληλόλητας εκάστου ακινήτου.\nΤα κριτήρια επιλογής αφορούν την έκταση και τη θέση του ακινήτου, την καταλληλότητα των γεωλογικών σχηματισμών, την μορφολογία του εδάφους, τις υδρογεωλογικές συνθήκες της περιοχής, την χωροθέτηση του αντικειμένου της χρήσης για την οποία προορίζεται το ακίνητο, σε σχέση με άλλες κοινωνικές δραστηριότητες, αλλά και τις προοπτικές ανάπτυξης της περιοχής, οικιστικής, οικονομικής, κοινωνικής κλπ.\nΕιδικότερα, η αίτηση – δήλωση συμμετοχής και πώλησης του ακινήτου συντάσσεται στο ειδικό έντυπο του Ν. 1599/86 και κατατίθεται στο κεντρικό πρωτόκολλο του Δήμου και στη διεύθυνση: Δημαρχείο Νισύρου, Τ.Κ. 85303, Μανδράκι. Στη σχετική αίτηση θα αναφέρονται ονοματεπώνυμο, στοιχεία ακινήτου και τυχόν συνιδιοκτητών, τηλέφωνο, τοποθεσία ακινήτου και εμβαδόν. Μαζί με την αίτηση ο ενδιαφερόμενος οφείλει να προσκομίσει, επί ποινή αποκλεισμού και όλα τα δικαιολογητικά συμμετοχής που αναφέρονται στο άρθρο 7 της διακήρυξης.\nΒ΄ φάση: Διενέργεια δημοπρασίας\nΣτη συνέχεια ο Δήμαρχος με ανακοίνωσή του ορίζει την ημέρα και ώρα διεξαγωγής της δημοπρασίας, καλώντας με έγγραφό του που θα επιδοθεί με αποδεικτικό, να λάβουν μέρος σ’ αυτήν μόνο εκείνοι των οποίων τα ακίνητα κρίθηκαν κατάλληλα κατά τη διαδικασία της Α’ φάσης. Για τη συμμετοχή στη Β’ φάση του διαγωνισμού οι ενδιαφερόμενοι οφείλουν, επί ποινή αποκλεισμού, να καταθέσουν εγγυητική επιστολή αναγνωρισμένου πιστωτικού ιδρύματος. Η δημοπρασία είναι φανερή, προφορική, μειοδοτική και διενεργείται με κατάθεση προσφορών (τιμή πώλησης) ανά τετραγωνικό μέτρο επιφανείας των προσφερόμενων ακινήτων. Κατά τη διενέργεια της δημοπρασίας συντάσσεται πρακτικό, το οποίο, μετά τη λήξη δημοπρασίας, υπογράφεται από τον μειοδότη και τον εγγυητή του.\nΤα πρακτικά της δημοπρασίας εγκρίνονται από την Οικονομική Επιτροπή.\nΤο αποτέλεσμα της δημοπρασίας κατακυρώνεται από την Οικονομική Επιτροπή.\nΑν κατά την διαδικασία εκτίμησης της επιτροπής και σύμφωνα με τις αντικειμενικές αξίες, προκύπτει αξία ακινήτου άνω του ποσού των (58.694,05) €, καλείται πιστοποιημένος εκτιμητής από το Υπουργείο Οικονομικών για την εκτίμηση της αξίας αυτού. Η έκθεση του πιστοποιημένου εκτιμητή αποτελεί στοιχείο της κρίσης του αρμοδίου για την επικύρωση της δημοπρασίας οργάνου.\nΟ τελευταίος μειοδότης δεν αποκτά δικαίωμα προς αποζημίωση από τη μη έγκριση των πρακτικών της δημοπρασίας από την Οικονομική Επιτροπή του Δήμου, ή την μη έγκρισης της διαδικασίας και της αποφάσεως αγοράς του χώρου από το Δημοτικό Συμβούλιο ή της Αποκεντρωμένης Διοίκησης Αιγαίου. Ο τελευταίος μειοδότης υποχρεούται να υπογράψει τα πρακτικά της δημοπρασίας, διαφορετικά ο Δήμος θα αξιώσει αποζημίωσή του σύμφωνα με τις διατάξεις των άρθρων 197 και 198 του Αστικού Κώδικα.\n6. Συμβόλαιο αγοραπωλησίας\n· Φορολογική ενημερότητα σε ισχύ.\n· Βεβαίωση από τον ασφαλιστικό του φορέα ότι δεν οφείλει εισφορές.\n· Ποινικό Μητρώο.\n· Βεβαίωση Τ.Α.Π.\nΗ εγγύηση για συμμετοχή στη δημοπρασία (που κατατίθεται στη Β’ Φάση) ορίζεται, σύμφωνα με το άρθρο 2 παρ.3 του Π.Δ. 270/81 σε ποσοστό δέκα επί τοις εκατόν (10%) του ορίου της ανώτερης προσφοράς του ενδιαφερόμενου, υπολογιζόμενης για το σύνολο της έκτασης του προσφερόμενου ακινήτου.\nΗ παραπάνω εγγύηση θα κατατεθεί κατά τον χρόνο κατάθεσης των προσφορών της Α Φάσης της δημοπρασίας. Η μη προσκόμισή της αποτελεί αιτία αποκλεισμού του διαγωνιζόμενου από την διαδικασία του διαγωνισμού. Θα επιστραφεί δε μετά την υπογραφή του συμβολαίου και την πράξη μεταγραφής του ακινήτου στο οικείο υποθηκοφυλακείο.\n· Πιστοποιητικό από το οικείο υποθηκοφυλακείο ότι το προσφερόμενο ακίνητο είναι ελεύθερο βαρών και λοιπών διεκδικήσεων.\n· Τίτλο ιδιοκτησίας του ακινήτου και πιστοποιητικό μεταγραφής.\n· Πρόσφατο τοπογραφικό διάγραμμα του ακινήτου.\n· Αντίγραφο του τελευταίου Ε9 του ιδιοκτήτη.\n· Φύλλο υπολογισμού της αντικειμενικής αξίας του ακινήτου από Δημόσιο Φορέα (ΔΟΥ, Συμβολαιογράφο κτλ.).\n· Οικονομική πρόταση-προσφορά ανά τ.μ. προσφερόμενης επιφάνειας.\nΗ διακήρυξη θα δημοσιευθεί με φροντίδα του Δημάρχου τουλάχιστον είκοσι (20) ημέρες πριν από τη διενέργεια της πρώτης φάσης της δημοπρασίας, με τοιχοκόλληση αντιγράφου αυτής στον πίνακα ανακοινώσεων του Δήμου Νισύρου στο Μανδράκι και στην ιστοσελίδα του Δήμου.\nΠερίληψη της διακήρυξης θα δημοσιευθεί στην ημερήσια εφημερίδα: «ΔΗΜΟΠΡΑΣΙΩΝ & ΠΛΕΙΣΤΗΡΙΑΣΜΩΝ» των Αθηνών και στην «ΣΤΑΘΜΟΣ ΣΤΗΝ ΕΝΗΜΕΡΩΣΗ», εφημερίδα του Νομού Δωδεκανήσου (παρ.2 αρ. 4. του ΠΔ 270/81). Σύμφωνα με τα ανωτέρω υπερκαλύπτεται και η εκ του Νόμου υποχρέωση της δεκαήμερης δημοσίευσης της διακήρυξης πριν από τη διενέργεια της (β) φάσης της δημοπρασίας. Τα έξοδα δημοσίευσης της διακήρυξης στις εφημερίδες θα βαρύνουν το τελευταίο μειοδότη που θα αναδειχθεί με την απόφαση έγκρισης των πρακτικών αγοράς και θα πληρωθούν πριν την υπογραφή του συμβολαίου αγοραπωλησίας.\nΗ δημοπρασία επαναλαμβάνεται οίκοθεν από τον Δήμαρχο Νισύρου, εάν δεν παρουσιασθεί μειοδότης κατά την αρχική.\nΠερισσότερες πληροφορίες δίνονται στους ενδιαφερομένους από τα γραφεία του Δήμου Νισύρου (Μανδράκι, 85303) κατά τις εργάσιμες μέρες και ώρες, (αρμόδια υπάλληλος κ. Κετσέ Άννα τηλ. 2242360515).\n16. Για όσα δεν προβλέπονται ή δεν περιλαμβάνονται στην παρούσα, ισχύουν οι διατάξεις του Π.Δ. 270/81 (ΦΕΚ 77 Α΄), όπως έχουν τροποποιηθεί και ισχύουν σήμερα και οι λοιπές κείμενες διατάξεις.\nΑντίγραφο της διακήρυξης χορηγείται ή αποστέλλεται στους ενδιαφερόμενους ύστερα από αίτηση που υποβάλλεται στην παραπάνω διεύθυνση μέχρι 29/10/2020.


MOONSCAPE - Entity, Chapter II: Echoes from a Cognitive Dystopia | Metalzone\nΔιαβάζοντας την βιογραφία του συγκροτήματος μαθαίνεις ουσιαστικά και την ιστορία του Håvard Lunde που ουσιαστικά είναι το μοναδικό μέλος αυτού. Επίσης κάνοντας αυτό, αντιλαμβάνεσαι καλύτερα και τον ήχο που δημιουργεί ο εν λόγω καλλιτέχνης μέσω των MOONSCAPE. Χωρίς καμιά διάθεση να πλατειάσω θα επικεντρωθώ στα σημαντικότερα σημεία αυτής. Συγκεκριμένα ο Håvard Lunde το πρώτο είδος μουσικής που συνειδητά επέλεξε να ακούσει ήταν το hard rock. Το είδος αυτό έγινε το όχημα που τον έφερε σε επαφή με τον heavy metal ήχο και τελικώς μέσω της heavy metal μουσικής ήρθε σε επαφή και με τον progressive rock ήχο. Αυτά τα 3 είδη θεωρεί ότι τον σημάδεψαν και τον καθόρισαν σαν καλλιτέχνη.\nΑκούγοντας, λοιπόν, τις 4 συνθέσεις του παρόντος δίσκου διαπιστώνεις ότι το όραμα του δημιουργού είναι πραγματικά ενδιαφέρον και φιλόδοξο. Ο Håvard Lunde με την κυκλοφορία του αυτή αποδεικνύεται να είναι ένα ελεύθερο πνεύμα που αφήνει την φαντασία και την δημιουργικότητά του αχαλίνωτη να κινηθεί μεταξύ διάφορων ειδών μουσικής. Επίσης διαθέτει την ωριμότητα να συναρμόσει με έναν πολύ έξυπνο και φυσικό τρόπο τις φαινομενικά ετερόκλητες επιρροές του. Πραγματικά δεν υπάρχουν λόγια να εξηγήσουν το πόσο ωραία μεταβαίνει στην κάθε σύνθεσή του από το ένα είδος μουσικής στο άλλο και παρόλα αυτά το τραγούδι να κρατάει την συνοχή του.\nΟ ήχος των MOONSCAPE είναι ένα αμάλγαμα hard rock, heavy metal και progressive rock επιρροών. Στις συνθέσεις τους θα ακούσετε να εναλλάσσονται black/death metal φωνητικά με καθαρά. Επίσης θα ακούσετε blast beat να συνδυάζονται με 70’ς hard rock και progressive rock μελωδίες. Φυσικά από τον ήχο δεν λείπουν και τα κλασσικά metal περάσματα. Μιλάμε, δηλαδή, για μια κυκλοφορία που διαθέτει ποικιλία και πρωτοτυπία που σπάνια συναντάς σε κυκλοφορίες του progressive metal ήχου. Εκεί επιλέγω να εντάξω το συγκεκριμένο συγκρότημα διότι είναι προοδευτικό στην ουσία του, στο ότι, δηλαδή, επιλέγει να πειραματιστεί και να εξερευνήσει διάφορες μουσικές φόρμες κι αυτό το κάνει όχι με στόχο τον εύκολο εντυπωσιασμό, αλλά γιατί με τον τρόπο αυτό εξυπηρετείται το δημιουργικό όραμα του Håvard Lunde.\nΜια από τις πιο πρωτότυπες κυκλοφορίες που έχω ακούσει τα τελευταία χρόνια και συνάμα ένα μουσικό ταξίδι που είναι αδύνατον να μην συνεπάρει και το πιο απαιτητικό ακροατή. Νιώθω ότι πρέπει να γράψω κάτι ακόμη για την κυκλοφορία αυτή, αλλά από την άλλη διαπιστώνω ότι ακόμη κι αν γράψω σελίδες ολόκληρες πάλι δεν θα αποδώσω με ακρίβεια την παρούσα δουλειά. Διότι αυτός ο δίσκος είναι στην ουσία μια εμπειρία που πρέπει ο καθένας μας να ακούσει από μόνος του και να βγάλει τα συμπεράσματά του. Το μόνο, λοιπόν, που μου απομένει να γράψω είναι «άκουσε τον δίσκο και δεν θα χάσεις».\nA Prelude to Grief\nThe Ails to Withstand\nIn the Mourning Hours\nΣΑΝ ΣΗΜΕΡΑ 19 ΦΕΒΡΟΥΑΡΙΟΥ ΚΥΚΛΟΦΟΡΗΣΑΝ...\nΣΑΝ ΣΗΜΕΡΑ 10 ΦΕΒΡΟΥΑΡΙΟΥ ΚΥΚΛΟΦΟΡΗΣΑΝ...\nΣΑΝ ΣΗΜΕΡΑ 02 ΜΑΡΤΙΟΥ ΚΥΚΛΟΦΟΡΗΣΑΝ...


Σωστή η απόφαση ένταξης της Ελλάδας στην ΟΝΕ | Πολιτική | DW | 19.05.2015\nΣωστή η απόφαση ένταξης της Ελλάδας στην ΟΝΕ\n«Ήταν σωστό να βάλουμε τότε την Ελλάδα στο ευρώ», τονίζει σε σημερινή του συνέντευξη προς την Bild ο πρώην καγκελάριος Γκέρχαρντ Σρέντερ, εκτιμώντας ότι η χώρα θα παραμείνει στο κοινό νόμισμα.\nΤην εκτίμηση ότι η Ελλάδα θα παραμείνει στο ευρώ, εκφράζει σε σημερινή του συνέντευξη προς την εφημερίδα Bild ο πρώην καγκελάριος της Γερμανίας Γκέρχαρντ Σρέντερ. Σε σχετική ερώτηση απαντά: «Εκτιμώ πως θα παραμείνει. Και αυτό θα ευχόμουν κιόλας. Πέραν αυτού, είναι λανθασμένο να γίνονται εικασίες για ένα σχέδιο Β. Διότι αυτό οδηγεί σε αποτυχία τη συνέχιση της έως τώρα πολιτικής, δηλαδή μεταρρυθμίσεων και βοήθειας».\nΠαράλληλα και απαντώντας σε σχετική ερώτηση, ο σοσιαλδημοκράτης πολιτικός επισημαίνει ότι ήταν σωστή η απόφαση ένταξης της Ελλάδας στην ΟΝΕ. «Ναι. Στη βάση των στοιχείων που είχαμε λάβει από την Κομισιόν, δεν υπήρχε τότε πρόβλημα». Στη συνέχεια όμως, όπως επισημαίνει, «οι ελληνικές κυβερνήσεις θα έπρεπε να έχουν παραδεχθεί ότι η χώρα χρειάζεται μεταρρυθμίσεις, για παράδειγμα μια λειτουργική φορολογική διοίκηση. Εκεί όλες οι κυβερνήσεις έκαναν σημαντικά λάθη. Η νέα κυβέρνηση καλλιέργησε προσδοκίες τις οποίες μπορεί να εκπληρώσει μόνον εάν λάβει από την ΕΕ κάτι που η τελευταία δεν θέλει να δώσει: περισσότερο χρόνο. Και στο μεταξύ βοήθεια».\nΗ συμβουλή του Γκ. Σρέντερ: «Η Ευρώπη θα πρέπει να βοηθήσει την Ελλάδα να υιοθετήσει τις αναγκαίες μεταρρυθμίσεις. Δεν θα πρέπει να επιτρέψουμε να καταστραφεί μια χώρα από τις διεθνείς χρηματαγορές».\nΗ Ελλάδα μπορεί να ελπίζει σε στήριξη της ΕΚΤ\n«Η Ευρώπη θα πρέπει να βοηθήσει την Ελλάδα» πιστεύει ο Γκέρχαρντ Σρέντερ\nΑκόμη κι αν η Ελλάδα δεν καταφέρει να καταβάλει εγκαίρως μια δόση προς το ΔΝΤ, τόσο η ΕΚΤ όσο και ο EFSF δεν θα διέκοπταν αμέσως τη στήριξη που της παρέχουν. Αυτό τουλάχιστον υποστηρίζει σημερινό δημοσίευμα της εφημερίδας Handelsblatt, που επικαλείται ευρωπαίους διπλωμάτες.\nΕπικαλούμενη τραπεζικούς κύκλους η γερμανική εφημερίδα σημειώνει ότι ακόμη και σε περίπτωση αθέτησης πληρωμών προς το ΔΝΤ, η ευρωτράπεζα δεν θα διέκοπτε τη στήριξη των ελληνικών τραπεζών μέσω του ELA. Όπως επισημαίνεται, μπορεί η ΕΚΤ να προχωρούσε σε επαναξιολόγηση της κατάστασης, ωστόσο αυτό δεν θα οδηγούσε σε αυτόματη διακοπή της παροχής ρευστότητας μέσω του ELA.\nΤο ίδιο ισχύει, σύμφωνα με την εφημερίδα, και για τον μηχανισμό EFSF που επίσης θα συνέχιζε την παροχή στήριξης στην Ελλάδα σε περίπτωση μη πληρωμής του Ταμείου. «Θεωρητικά ο EFSF έχει δυο δυνατότητες: ή να ζητήσει από την Ελλάδα άμεσα τα δάνεια που της έχει δώσει. Ή να ενημερώσει εγγράφως πως θα ζητήσει την επιστροφή σε μεταγενέστερο χρόνο. Στις Βρυξέλλες εκτιμάται ότι το διευθυντήριο του EFSF, δηλαδή οι υπ. Οικονομικών της ευρωζώνης, θα επιλέξουν το δεύτερο», αναφέρει η Handelsblatt.\nΚώστας Συμεωνίδης (Handelsblatt, Bild)\nΛέξεις κλειδιά Σρέντερ, παραμονή στο ευρώ, ένταξη στην ΟΝΕ, Handelsblatt, παροχή ρευστότητας, ELA\nΜόνιμος σύνδεσμος https://p.dw.com/p/1FRnJ


Παιχνίδι με τα γκολ και απόδοση 34,58 - betfootball.gr\nΠαιχνίδι με τα γκολ και απόδοση 34,58\nBet_John 2/02/19 - 09:38\nΟι δύο από τις τέσσερις προτάσεις μου πέρασαν την Παρασκευή, με το διπλό στο Αννόβερο – Λειψία (1,55) και το over 2,5 στο Ντούισμπουργκ – Ντάρμσταντ (2,03), ενώ χάθηκαν οι άσοι στα ματς Μετς – Τρουά (1-1) και Ρόντα – Άλμερε (1-2). Πέντε προτάσεις για σήμερα με συνολική απόδοση 34,58…\n* Στην Serie A, η Νάπολι υποδέχεται την Σαμπντόρια. Οι γηπεδούχοι έχουν δύο over στις προηγούμενες τρεις αγωνιστικές, ενώ την περασμένη Τρίτη ηττήθηκαν 0-2 στο «Μεάτσα» από την Μίλαν και αποκλείστηκαν από το Κύπελλο. Από την άλλη, οι φιλοξενούμενοι μετρούν έξι over στις προηγούμενες οκτώ αγωνιστικές, με τα πέντε στο over 3,5. Η Σαμπντόρια που θα είναι και πιο ξεκούραστη αφού δεν είχε ματς μεσοβδόμαδα, μπορεί να σκοράρει και στο «Σαν Πάολο», με το over 3,5 στο 2,35 να έχει αξία.\n* Στην Μπουντεσλίγκα, η Χέρτα φιλοξενεί την Βόλφσμπουργκ. Πέντε σερί over για τους γηπεδούχους, με τα τέσσερα πιο πρόσφατα στο over 3,5, ενώ οι φιλοξενούμενοι μετρούν τρία σερί over. Ανοικτό ματς περιμένω να γίνει, με το over 2,5 να πληρώνει στο 1,88.\n* Στη Β’ Γερμανίας, η Χάιντενχαϊμ υποδέχεται την Ντιναμό Δρέσδης. Οι γηπεδούχοι έχουν πέντε over στις προηγούμενες έξι αγωνιστικές, με τα τρία στο over 3,5, ενώ οι φιλοξενούμενοι έρχονται από τρία σερί over, με τα δύο πιο πρόσφατα στο over 3,5. Το over 2,5 στη μεταξύ τους αναμέτρηση στο 1,79 συγκεντρώνει πολλές πιθανότητες.\n* Στην Ολλανδία, η Φίτεσε υποδέχεται την Χέρενφεν. Πέντε σερί over για τους γηπεδούχους, με τα δύο στο over 3,5, την ώρα που οι φιλοξενούμενοι έχουν έξι over στις προηγούμενες επτά αγωνιστικές, με τα πέντε στο over 3,5. Εύκολα σκοράρουν και οι δύο ομάδες, αμυντικά έχουν αδυναμίες και μπορούν να μας δώσουν το over 3,5 στο 2,39.\n* Στη Β’ Γερμανίας, η Μπίλεφελντ φιλοξενεί το Αμβούργο. Οι γηπεδούχοι μετρούν τέσσερα over στις προηγούμενες πέντε αγωνιστικές, με τα δύο στο over 3,5, ενώ οι φιλοξενούμενοι έχουν έξι over στα επτά πιο πρόσφατα παιχνίδια τους, με τα τρία στο over 3,5. Το over 2,5 στο 1,83 θα μπει στις επιλογές μου.


Κερατόκαμπος - thisiscrete . travel guide of Crete\nΣτο νοτιοανατολικό άκρο του Ηρακλείου, σε απόσταση περίπου 72 χιλ. από την πόλη, στο Δήμο Βιάννου βρίσκεται δίπλα στη θάλασσα στο χωριό Κερατόκαμπος. Το παραθαλάσσιο χωριό θεωρείται νέο, καθώς ιδρύθηκε μετά τη δεκαετία του ’50.\nΣημείο αναφοράς του χωριού είναι η ακτή του: μήκος περίπου εφτά χιλιομέτρων, η παραλία αποτελεί ένα από τα πιο διάσημα αξιοθέατα για ξένους και ντόπιου. Τα καθαρά νερά και η πανέμορφη ακτή με τις εναλλαγές άμμου και πέτρας, προσελκύει πλήθος κόσμου κυρίως κατά τους καλοκαιρινούς μήνες. Η ακτή καταλήγει στο φαράγγι του Καβουσίου, στις νότιες πλαγιές του όρους Δίκτη.\nΠολλές είναι οι θεωρίες σχετικά με την προέλευση του ονόματος, από τις οποίες άλλες αναφέρονται στον ναυτικό περιηγητή Σπρατ της αρχαίας πόλης Κεραίας, και άλλες αναφέρονται στις χαρουπιές της περιοχής που ονομάζονται αλλιώς και κερατιές. Άλλη θεωρούν ότι το χωριό συνδέεται άμεσα με τον ασβεστολιθικό βράχο 617 μέτρων που βρίσκεται στα βόρεια του όρμου, το επονομαζόμενο Κέρατο.\nΕκτός από το Κέρατο, μπορείτε να επισκεφτείτε τον Ιερό Ναό του Αγίου Παντελεήμονα, τον παραθαλάσσιο οικισμό Καστρί που βρίσκεται σε απόσταση αναπνοής, αλλά και τα παραδοσιακά μαγαζιά με τα τοπικά προϊόντα της περιοχής, η οποία φημίζεται για τα μοσχομυρωδάτα κηπευτικά της.


Σεξ | Υγεία & Ομορφιά\nΗ ερωτική πράξη δεν αποτελεί μόνο βιολογική ανάγκη του ανθρώπου με σκοπό την αναπαραγωγή, αλλά κυρίως γίνεται για λόγους απόλαυσης.\nΤο σεξ εκτός από την κολπική διείσδυση περιλαμβάνει πολλά.\nΤην ερωτική διέγερση, την ανδρική στύση, τα παιχνίδια και τα προκαταρκτικά, το στοματικό σεξ, τον οργασμό, την εκσπερμάτιση.\nΌλα είναι στάδια που αφορούν και τα δύο φύλα.\nΣήμερα τα πάντα περιστρέφονται γύρω από το σεξ και πώς αυτό μπορεί να γίνει τέλειο, ονειρεμένο, συναρπαστικό.\nΗ ερωτική χημεία αποτελεί απαραίτητη προϋπόθεση για μια ικανοποιητική σεξουαλική συνεύρεση.\nΑπό την άλλη, υπάρχουν έκδηλες ανησυχίες και στα δύο φύλα σχετικά με το σεξ που σχετίζονται μεταξύ άλλων και με διάφορες δυσλειτουργίες, όπως είναι η στυτική δυσλειτουργία στους άντρες.\nΟι γυναίκες ανησυχούν πιο πολύ για την εξωτερική τους εμφάνιση θέλοντας να δείχνουν στον παρτενέρ τους αψεγάδιαστες.\nΗ αγωνία της επίτευξης οργασμού είναι το πρόβλημα που συχνά μπλοκάρει όλη την ερωτική πράξη.\nΗ αλήθεια είναι πως εγγυημένα μυστικά δεν υπάρχουν ούτε γίνεται να είναι πάντα όλα τέλεια.\nΗ ρουτίνα στο σεξ αποτελεί μεγάλο εμπόδιο που μπορεί να σκοτώσει ακόμα και τις σχέσεις που δεν αντιμετωπίζουν άλλης φύσεως προβλήματα.\nΣτη σημερινή εποχή οι έντονοι ρυθμοί της καθημερινότητας, στερούν πολλές φορές από τον άνθρωπο την ερωτική επιθυμία και αυτό φέρνει την απομάκρυνση και τελικά την αποξένωση μεταξύ των δύο συντρόφων.\nΗ αποχή από το σεξ είναι άλλη μια κατάσταση που μπορεί να συμβεί ηθελημένα ή μη, σχεδόν σε όλους τους ανθρώπους για κάποιο χρονικό διάστημα.\nΤο ζητούμενο πάντα είναι η προθυμία για επανεκκίνηση της σεξουαλικής ζωής, καθώς η ανυπαρξία της μπορεί μακροπρόθεσμα να προκαλέσει διαφορετικής φύσεως προβλήματα, κυρίως ψυχολογικά.


Αλλάξτε την διατροφή σας για γρηγορότερη αποθεραπεία. - Sela\nΤραυματιστήκατε; Θέλετε μερικές συμβουλές για γρηγορότερη αποθεραπεία; Επιταχύνετε την διαδικασία αποθεραπείας με τις παρακάτω συμβουλές διατροφής. Με σωστή διατροφή και τα κατάλληλα συμπληρώματα διατροφής η αποθεραπεία θα γίνει σε χρόνο dt!\nΜερικές καλές πρακτικές στην χρήση της διατροφής για δραματικά γρηγορότερη αποθεραπεία βρίσκονται παρακάτω.\nΠροσθέστε στην διατροφή σας βότανα και μπαχαρικά που βοηθάνε στον έλεγχο της φλεγμονής.\nΣκόνη κάρυ, σκόρδο, ανανά, κακάο, τσάρι και μούρα.\nΚατανάλωση επαρκούς ποσότητας πρωτεΐνης. Ακατέργαστο κρέας, όσπρια, αυγά, φυτικές πρωτεΐνες, συμπληρώματα πρωτεΐνης.\nΙσορροπημένη πρόσληψη λυπών. Περίπου το 1/3 να προέρχεται από κορεσμένα λίπη, το 1/3 από μονοακόρεστα λίπη, ενώ το υπόλοιπο 1/3 από πολυακόρεστα λίπη.\nΝα λαμβάνετε αρκετούς υδατάνθρακες. Σίγουρα χρειάζεστε λιγότερους σε σχέση με όταν προπονείστε, αλλά αρκετούς για να υποστηρίξετε την γρηγορότερη αποθεραπεία. Προσθέστε στην διατροφή σας πολύ μικρές ποσότητες επεξεργασμένων υδατανθράκων όπως βρώμη, ρύζι, ψωμί με φύτρες δημητριακών και κινόα.\nΜερικά ακόμη συμπληρώματα διατροφής που έχουν δείξει οφέλη είναι:\nΑργινίνη, HMB, γλουταμίνη, πρωτεολυτικά ένζυμα.\nTags: διατροφή κατά τον τραυματισμό ή εγχείρηση, συμπληρώματα διατροφής


Όταν μιλούν αυτοί για… ηλιθιότητα, πώς να μην γΕΛΑΜε όλοι; από ΚΩΣΤΑΣ ΚΩΝΣΤΑΝΤΙΝΟΥ article http://politis.com.cy/article/otan-miloun-afti-gia-ilithiotita-pos-na-min-gelame-oli Η φωτογραφία από τον αριστουργηματικό «Μεγάλο Δικτάτορα» του Τσάρλι Τσάπλιν, με τον ιστορικό πια μονόλογό του. Ο λόγος, στο σημερινό Υστερόγραφο. 28.11.2018 10:05\nΚΩΣΤΑΣ ΚΩΝΣΤΑΝΤΙΝΟΥ, 28.11.2018\nΗ φωτογραφία από τον αριστουργηματικό «Μεγάλο Δικτάτορα» του Τσάρλι Τσάπλιν, με τον ιστορικό πια μονόλογό του. Ο λόγος, στο σημερινό Υστερόγραφο.\nΒγάζουν, χθες, ανακοίνωση οι Οικολόγοι Περδίκη και γράφουν το εξής προκαλώντας, θα έλεγα, σοκ μεγαλύτερο και από αυτό που μας επεφύλασσε τις προάλλες η Καμένη (για Ένωση) όταν μας είπε ότι φοβάται να ξαναπάει (και…) στην Τουρκία διότι την καταδιώκει τώρα (και…) το Αζερμπαϊτζάν, εκτός από τους Τούρκους και τους Αλβανούς χάκερς - τάχα.\nΠαρενθετικά: Η κατάσταση της Ελένης επιδεινούται. Στο κεφάλαιο ασφάλεια τουλάχιστον. Και έχω να σας υπενθυμίσω ότι την πληρώνουμε εμείς. Με τους δύο φρουρούς οι οποίοι έγιναν τρεις διότι λέει της κατέβασαν την ιστοσελίδα της.\nΤέλος πάντων. Έγραψαν οι Οικολόγοι: «Με έκπληξη ενημερωθήκαμε σήμερα την ύπαρξη σελίδας στο κοινωνικό δίκτυο facebook η οποία τιτλοφορείται ως «Κίνημα Οικολόγων» Το Κίνημα Οικολόγων - Συνεργασία Πολιτών έχει ήδη πραγματοποιήσει την ηλεκτρονική διαδικασία καταγγελίας στην Αστυνομία».\nΌχι δεν θα σχολιάσω τον προσδιορισμό του τι εστί facebook -«κοινωνικό δίκτυο»- αρκούμενος αλλά και επικροτώντας το γεγονός ότι, ευτυχώς, δεν προχώρησαν παρακάτω με κάτι στο στυλ «στο κοινωνικό δίκτυο facebook το οποίο εμφανίζεται στο σύστημα που ονομάζεται διαδίκτυο, αγγλιστί ίντερνετ».\nΣύμφωνοι, είναι θράσος να γράφεις το «Κίνημα Οικολόγων» και το «Περδίκης» χωρίς επεξήγηση και να εξηγείς τι εστί facebook.\nΑλλά ας είναι!\nΗ ένστασή μου αφορά την καταγγελία στην Αστυνομία την οποία βρίσκω εντελώς λανθασμένη και απαράδεκτη για κοινοβουλευτικό κόμμα το οποίο θα έπρεπε να ήταν in the know που λένε και οι Εγγλέζοι, ως τέτοιο.\nΔιότι, αγαπητοί μου, όταν ανακαλύπτεις ότι κάποιος έχει αφιερώσει τόσο χρόνο και φαιά ουσία για να ανοίξει σελίδα στο facebook και να κάνει posts ως Κίνημα Οικολόγων με το έμβλημα αυτού του Κινήματος του Γιώρκου και όλα τα συναφή, δεν το καταγγέλλεις στην Αστυνομία. Τις Υπηρεσίες Ψυχικής Υγείας είναι που καλείς.\nΣοβαρολογείτε τώρα; Μα, δηλαδή, υπάρχει άνθρωπος εκεί έξω που φαντασιώνεται ότι θα γίνει Περδίκης στη θέση του Περδίκη, κυκλοφορεί ελεύθερος ανάμεσά μας και είμαστε όλοι τραλαλί, τραλαλό; Πάτε καλά; (!)\nΚι ας αλλάξουμε θέμα: Η ρητορική του εδώ γραφείου της υπόδικης συμμορίας των Ελλήνων νεοναζί, του «ΕΛΑΜ», όπως και ευρύτερα του νεοφασιστικού χώρου σίγουρα δεν είναι αυτό που θα περιέγραφε κανείς ως μνημείο εξυπνάδας. Εξ ου και το είδος που έλκει η ρητορική αυτή.\nΟι φασίστες του ΕΛΑΜ, λοιπόν, εξέδωσαν μια ανακοίνωση με την οποία έκραζαν τον γενικό γραμματέα του ΑΚΕΛ, Άντρο Κυπριανού διότι λέει (σ.σ. αναφερόμενοι στο ταξίδι του στην Άγκυρα) φωτογραφήθηκε «δίπλα από τους κατακτητές της πατρίδας» και διάφορα άλλα.\nΑποκαλώντας την πράξη του «ηλιθιότητα».\nΑπό εδώ και κάτω το κείμενο, πρακτικά, δεν απευθύνεται στο ΕΛΑΜ διότι δεν πιστεύω ότι υπάρχει δυνατότητα κατανόησής του εκεί. Μπορούμε όμως να το δούμε λίγο, οι υπόλοιπο όλοι. Έτσι δεν είναι; Έτσι. Και πρέπει.\nΟ Άντρος Κυπριανού πήγε στην Άγκυρα προκειμένου να μιλήσει στο συνέδριο του Ιδρύματος Οικονομικών και Πολιτικών Ερευνών της Τουρκίας (TEPAV). Το γεγονός και μόνο ότι εκεί, στην τουρκική πρωτεύουσα, μπροστά σε ηγετικά στελέχη της κυβέρνησης και της αντιπολίτευσης, μπροστά στον επιχειρηματικό και ακαδημαϊκό κόσμο, μπροστά σε ένα τέτοιο ακροατήριο, είπε αυτά που είπε, είναι πρωτοφανές στα χρονικά. Προσέξτε τη λέξη. Πρωτοφανές. Δεν είχαμε τη δυνατότητα να το κάνουμε ποτέ.\n«Οι προκλήσεις από τουρκικά πολεμικά πλοία στην κυπριακή ΑΟΖ, η επιθετική ρητορική και η πρόθεση για διενέργεια γεωτρήσεων εντός της κυπριακής ΑΟΖ δεν έχουν νομικό ή πολιτικό έρεισμα και σίγουρα δεν συμβάλλουν σε όσα διακηρύσσονται για ειρήνη και συνεργασία», είναι ένα χαρακτηριστικό απόσπασμα και σας συνιστώ, αν δεν διαβάσατε τι είπε να το πράξατε.\nΕάν θα φέρει κάτι από μόνο του; Όχι βέβαια. Αλλά λέει κάτι. Και είναι σημαντικό ως τοποθέτηση εκεί όπου έγινε. Όπως και οι όποιες επαφές και συζητήσεις με την ηγεσία της Άγκυρας άλλωστε σε αυτό ομοφωνεί η πολιτική ηγεσία.\nΚάποιος με στοιχειώδες IQ μπορεί νομίζω να καταλάβει το γιατί. Κάποιος… χωρίς, φτάνει ως τη φωτογράφιση.\nΌπως επίσης, εκδίδει ανακοινώσεις με τις οποίες αυτοεξυψώνεται ή καλύτερα αυτοϊκανοποιείται μέσα από αναφορές όπως: «γι’ αυτό το Εθνικό Λαϊκό Μέτωπο και οι θέσεις που μόνο αυτό εκφράζει, αποτελούν πρόβλημα για την Τουρκία και το ψευδοκράτος, αφού δεν εξυπηρετούν τις στρατηγικές τους επιδιώξεις».\nΚαι μετά «Εξ ου και είναι το ΜΟΝΑΔΙΚΟ πολιτικό κόμμα της Κύπρου που βρίσκεται επίσημα στη λίστα των παράνομων και τρομοκρατικών οργανώσεων του κατακτητή» (sic). Και επίσημα έτσι; Όχι ανεπίσημα στη λίστα.\nΔεν τους περνάει βεβαίως από το μυαλό ότι το καταγέλαστο παραμάγαζο εκείνου του ανθρωπόμορφου αρουραίου του Μιχαλολιάκου χρησιμοποιείται νυχθημερόν από την άλλη πλευρά αφού αυτοί οι (πραγματικά) ηλίθιοι τραμπουκισμοί και όλα τα άλλα που κάνουν είναι το καλύτερο επιχείρημα ενάντια στα όσα προσπαθεί να πει η δική μας πλευρά.\nΚαι όπως και στα χρόνια των… γονιών τους, έτσι και τώρα, η όλη ρητορική της άλλης πλευράς βασίζεται σε απόλυτα πραγματικά γεγονότα. Σήμερα όχι τόσο σοβαρά και τραγικά, όσο τότε. Ακόμα. Αλλά εξίσου ακατανόητα στο είδος αυτών των ηλιθίων οι οποίοι εάν μπορέσουν και αφεθούν θα ολοκληρώσουν μια μέρα την καταστροφή που άρχισαν οι πατεράδες τους.\nΟπότε, νομίζω πως όταν το ΕΛΑΜ διαλέγει… topics, το κεφάλαιο «ηλιθιότητα» δεν είναι στα δυνατά του χαρτιά.\nΥστερόγραφο: Δεκατρία χρόνια μετά την εισαγωγή του ήχου στις ταινίες, ο Τσάρλι Τσάπλιν μίλησε -το 1940- για πρώτη φορά σε ταινία του, στον αριστουργηματικό «Μεγάλο Δικτάτορα». Εβδομήντα οκτώ χρόνια μετά, η ανθρώπινη άγνοια και βλακεία τον κάνει επίκαιρο όσο ποτέ...\nΆποψη Κύπρος Κοινωνία Ναζί Χρυσή Αυγή ΕΛΑΜ Συμμορία Χίτλερ κόμματα Οικολόγοι Περιβαλλοντιστές Ελένη Θεοχάρους Νίκος Μιχαλολιάκος


Είμαστε θύματα «δημοκρατίας»… | ίχνος (δια)γραφής\nΕίμαστε θύματα «δημοκρατίας»…\nPosted by K.K. in Carinas, Κατερίνα Κωνσταντινίδου, Λογοτεχνία, K.K.\nCarinas, Κ.Κ., Κατερίνα Κωνσταντινίδου, Λογοτεχνία, αSκeΨιa, Samuel Beckett\n"Το τέλος βρίσκεται στην αρχή\nκι ωστόσο συνεχίζουμε"\nS.Beckett " Endgame"\nΠοιoς νομιμοποεί την εξουσία να καθιστά θύματα;\nΗ τρέλα του πολέμου, εγκαθίσται στη «λογική» της ειρήνης. Οι κυβερνήσεις επιχειρηματολογούν με μια διαθλασμένου τύπου τεκμηρίωση της πολιτικής της σχιζιφρένειας όντας σχιζοφρενείς. Προσπαθούν να εγκαθιδρύσουν και να επιβάλλουν το σκηνικό μιας στημένης παράστασης, το μονόπρακτο θανάτου δύο ρόλων. Του στυγνού και ανάλγητου θύτη, ο οποίος τοποθετείται στο ρόλο του πολιτικοοικονομικού συστήματος, ασελγώντας στο κοινωνικό ιστό, και των λαών ως θύματά του, σ’ ένα ατελείωτο μονόπρακτο.\nΚΛΟΒ:Μα τότε θα πεθάνουμε.\nΧΑΜ:Θα σου δίνω ίσα ίσα κάτι για να μη πεθάνεις.\nΘα 'σαι διαρκώς πεινασμένος.\nphoto : Samuel Beckett’s » Endgame», at Hart House Theatre.


1KLIK-ARISTERA: Η πλάκα τελείωσε, ...λέει...\nΗ πλάκα τελείωσε, ...λέει...\nΗ ΠΛΑΚΑ ΤΕΛΕΙΩΣΕ! Έτσι μας προειδοποιεί (ανάμεσα στ' άλλα) η Νεολαία του ΣΥΝ στην καμπάνια της για την απεργία της ΓΣΕΕ στις 11 Μάρτη. Χρησιμοποιεί μάλιστα ένα κακόγουστο παλαιό αμερικάνικο poster όπου μια γυναίκα (συντροφάκια, δεν είναι κομσομόλα, ούτε καν βιομηχανική εργάτρια) δείχνει το μπράτσο της, λέγοντας: We Can Do It! Τελευταία η "ροζ αριστερά" δεν τα πάει καλά ούτε στο πολιτικό advertisement, αλλά ούτε και στα έξυπνα λογοπαίγνια του παρελθόντος.\nΤέλος πάντων... Το ζήτημα είναι ότι μας απειλούν και πραγματικά εντυπωσιάζομαι από που αντλούν αυτό το θράσος:\n"Την Πέμπτη στις 11 του μήνα η κυβέρνηση του ΠΑΣΟΚ πρέπει να καταλάβει ότι η πλάκα τελείωσε. Ότι δεν μπορεί να σχεδιάζει να κλέψει το μέλλον μίας ολόκληρης γενιάς και να βυθίσει την κοινωνία στην ανεργία και στην ανέχεια. Η κοινωνία δεν αποτελείται μόνο από τρομαγμένους τηλεθεατές αλλά από ανθρώπους με όνειρα και ανάγκες, από ανθρώπους με αξιοπρέπεια. Βυθισμένοι μέσα στους οικονομικούς δείχτες κάποιοι φαίνεται ότι το ξέχασαν. Θα τους το θυμίσουμε όμως με τον καλύτερο τρόπο".\nΔηλαδή πως θα δείξουν ότι τελείωσε η πλάκα? Εξαπολύοντας και πάλι τους τραμπούκους που χτύπησαν τον Παναγόπουλο της ΓΣΕΕ? Ωραία ανανεωτική αριστερά είσαστε καμάρια μου. Να σας χαίρεται ο Τσίπρας και ο Στρατούλης, "οι σύντροφοι των ευφυολογημάτων και της μπαρούφας". Καμία πρόταση ή λύση έχετε για την κρίση ή το μόνο που σας απόμεινε είναι να ονειρευόσαστε κάποιο είδος ακτιβιστικής εφόδου στα χειμερινά ανάκτορα?\nΑυτήν όμως ξεχάστε την! Ανήκει δικαιωματικά στους ΠΑΜΕήτες και το «τιμημένο» (!!!) ΚΚΕ\nΑ, και κάτι τελευταίο. Οι άνθρωποι με αξιοπρέπεια και όνειρα δεν μιλάνε μόνο για τα θύματα της δικής τους ράτσας. Πρέπει να νοιώθουν συμπάθεια – ΚΑΙ ΝΑ ΤΗΝ ΕΚΦΡΑΖΟΥΝ – για κακοποιημένους συνδικαλιστές όπως ο κ. Παναγόπουλος. Πρέπει να καταδικάζουν τη βία, απ’ όπου κι αν προέρχεται.\nΑναρτήθηκε από stefanos στις 6:09 μ.μ.\nΈλεος καλό μας PRESS-GR\nΚώλοι δεν υπάρχουνε\nΠρώτο τραπέζι πίστα!\nΜήνυμα από τις Βρυξέλες\nΤο άδειο πορτοφόλι...\nΤζάμπα πήγε η τεμπελιά\nKnock-down ο Αντωνάκης\nΜιά χαμένη 25η Μαρτίου\n1 ερώτημα, 2 αποχωρήσεις\nΕκ μέρους ποιάς ΠΑΣΚΕ;\nΈφυγε μεσ' το χιόνι\nΟ θρίαμβος των ιδεών\nΠερί του προέδρου της ΓΣΕΕ\n2 σουβλάκια λιγότερα\nΧημικά επί παραγγελία\nΤι έχουν καταλάβει;\nΑποσύρετε τους τραμπούκους\nΤο ΠΑΣΟΚ και η Χώρα\n"Πλυντήρια" φόρων και χρεών\nΈτσι σκότωσαν το ΕΣΥ\nΔιαχείριση της Κρίσης (ή όχι;)\nΝα τον χρεώσουμε Επιτέλους!\nΚΟΕ: Ανακοίνωση ...ενοχής!\nΡοζ που γίνεται Μαύρο\nΤο τίμημα της Πτώχευσης\nΔεν θα αλλάξουμε ποτέ;


Πρόεδρος Macron: Η ΕΕ είναι έτοιμη για διάλογο με την Τουρκία, όχι όμως υπό καθεστώς (...) - Ambassade de France en Grèce - Πρεσβεία της Γαλλίας στην Ελλάδα\nΑρχική > Γενικό Προξενείο Θεσ/κης > Επικαιρότητα > Όλα τα Νέα > Πρόεδρος Macron: Η ΕΕ είναι έτοιμη για διάλογο με την Τουρκία, όχι όμως υπό καθεστώς (...)\nΠρόεδρος Macron: Η ΕΕ είναι έτοιμη για διάλογο με την Τουρκία, όχι όμως υπό καθεστώς απειλών [fr]\nΟ Πρόεδρος της Γαλλικής Δημοκρατίας, Emmanuel Macron, μεταξύ άλλων αναφέρθηκε στην κατάσταση στην ανατολική Μεσόγειο και υπενθύμισε πως η ΕΕ είναι ανοιχτή στον διάλογο με την Τουρκία, αρκεί να γίνει χωρίς εκφοβισμούς.\nΣτο πλαίσιο της 75ης γενικής συνέλευσης των Ηνωμένων Εθνών, ο Πρόεδρος της Γαλλικής Δημοκρατίας, Emmanuel Macron, μεταξύ άλλων δήλωσε:\n«Στην ανατολική Μεσόγειο, πρέπει να εκκινήσει εκ νέου ένας αποτελεσματικός και ξεκάθαρος διάλογος, προς αποφυγήν συγκρούσεων και αμφισβητήσεων του διεθνούς δικαίου. Οι μεσογειακές χώρες της ΕΕ εκφράστηκαν με σαφήνεια επ’ αυτού πριν λίγες ημέρες στο Ajaccio.\nΣεβόμαστε την Τουρκία. Είμαστε πρόθυμοι να κάνουμε διάλογο μαζί της, αλλά περιμένουμε να σεβαστεί την ευρωπαϊκή κυριαρχία και το διεθνές δίκαιο, καθώς και να αποσαφηνίσει τη στάση της στη Λιβύη αλλά και στη Συρία. Οι προσβολές είναι αλυσιτελείς και τέτοιου είδους λόγια και πράξεις δεν έχουν θέση σε μια υπεύθυνη σχέση μεταξύ Κρατών.\nΟι Ευρωπαίοι είμαστε έτοιμοι για διάλογο, έτοιμοι για την απαραίτητη σύναψη μιας Pax Mediterranea. Όχι όμως εν μέσω εκφοβισμών, όχι με βάση το δίκαιο του ισχυρού. Με σεβασμό στο διεθνές δίκαιο και στη συνεργασία, με σεβασμό μεταξύ συμμάχων. Οι αρχές αυτές είναι αδιαπραγμάτευτες. »\nΟλόκληρη η ομιλία στα Γαλλικά:\nPalais de l’Elysée - Présidence de la République française.


Λίγο πριν τα Όσκαρ ο Batman σάρωσε τα «Χρυσά Βατόμουρα» - Akous. Cinema\nΟι μεγάλοι... «νικητές» της βραδιάς!\nΛίγο πριν τα Όσκαρ ο Batman σάρωσε τα «Χρυσά Βατόμουρα»\nΜπορεί τα Όσκαρ να έχουν την τιμητική τους, αλλά δεν είναι τα μοναδικά βραβεία που απονέμονται σήμερα.\nΜεγάλοι «νικητές» της βραδιάς, που σάρωσαν τα «Χρυσά Βατόμουρα» ήταν το blockbuster «Batman ν. Superman» και το ντοκιμαντέρ το «Hillary's America: The Secret History of the Democratic Party».\nΗ τελευταία ταινία από το franchise του Σούπερμαν μπορεί να έκοψε εκατομμύρια εισιτήρια, όμως δεν άφησε ιδιαίτερα ευχαριστημένο το κοινό. Αποτέλεσμα: απέσπασε τέσσερα βραβεία, και πιο συγκεκριμένα αυτά του χειρότερου κινηματογραφικού ζευγαριού (Μπεν 'Αφλεκ και Χένρι Κάβιλ), του χειρότερου β' αντρικού ρόλου (Τζέσε Αϊζενμπεργκ), του χειρότερου σεναρίου και του χειρότερου Πρίκουελ, Ριμέικ, Rip-off ή Σίκουελ.\nΣτις «μεγάλες» κατηγορίες όμως επικράτησε το «Hillary's America: The Secret History of the Democratic Party», ένα ντοκιμαντέρ κατά της Χίλαρι Κλίντον.\nΤο ντοκιμαντέρ απέσπασε τέσσερα βραβεία: Χειρότερης Ταινίας, Χειρότερης Σκηνοθεσίας, Χειρότερου Α' Ανδρικού Ρόλου (Ντινές Ντ' Σούζα) και Χειρότερου Α' Γυναικείου Ρόλου (Μπέκι Τέρνερ).\nΔεν έλειψαν όμως και οι βραβεύσεις μεγάλων ονομάτων του Χόλιγουντ που διακρίθηκαν για την κακή τους ερμηνεία. Συγκεκριμένα, η Κρίστεν Γουίιγκ κέρδισε το Βατόμουρο Β' γυναικείου ρόλου για το «Zoolander 2», ενώ ο Τζέσι Άιζενμπεργκ κέρδισε το Βατόμουρου Β' ανδρικού ρόλου για την ερμηνεία του στο «Batman ν. Superman».\nΤέλος, ο Μελ Γκίμπσον απέσπασε το βραβείο «Razzie Redeemer Award», το οποίο απονέμεται σε καλλιτέχνες που «μεταμέλησαν» και βρήκαν ξανά τον δρόμο τους, εμφανίζοντας καλές ερμηνείες μετά από μια σειρά κακών ταινιών. Ο Γκίπσον κέρδισε το βραβείο χάρη στο οσκαρικό «Hacksaw Ridge», που ο ίδιος σκηνοθέτησε.\nΑναλυτικά τα Χρυσά Βατόμουρα του 2017:\nΧειρότερη ταινία Hillary's America: The Secret History of the Democratic Party\nΧειρότερος Α' ανδρικός ρόλος: Dinesh D'Souza - Hillary's America: The Secret History of the Democratic Party\nΧειρότερος Α' γυναικείος ρόλος: Becky Turner - Hillary's America: The Secret History of the Democratic Party\nΧειρότερος Β' γυναικείος ρόλος: Kristen Wiig / Zoolander No. 2\nΧειρότερος Β' αντρικός ρόλος: Jesse Eisenberg / Batman v Superman: Dawn of Justice\nΧειρότερο κινηματογραφικό δίδυμο: Ben Affleck & Henry Cavill / Batman v Superman: Dawn of Justice\nΧειρότερος σκηνοθέτης: Dinesh D'Souza and Bruce Schooley / Hillary's America: The Secret History of the Democratic Party\nΧειρότερο Πρίκουελ, Ριμέικ, Rip-off ή Σίκουελ: Batman v Superman: Dawn of Justice\nXειρότερο σενάριο: Batman v Superman: Dawn of Justice


Μέσα Μαζικής Μεταφοράς Αθηνών: ΑΦΙΕΡΩΜΑ: Τραμ και "πράσινο κύμα" - Ήταν καλό... όσο κράτησε\nΑΦΙΕΡΩΜΑ: Τραμ και "πράσινο κύμα" - Ήταν καλό... όσο κράτησε\nστις 4:12 π.μ. Αναρτήθηκε από Μέσα Μαζικής Μεταφοράς Αθηνών 1 σχόλια\nΣτην σταδική απορύθμιση της προτεραιότητας του τραμ στους φωτεινούς σηματοδότες παρατηρούν πλέον οι επιβάτες του. Αν και οι λόγοι είναι μέχρι στιγμής άγνωστοι και πολλές θεωρίες κυριαρχούν, όπως οι επαναλαμβανόμενες ρυθμίσεις των φαναριών κατά τις συνεχείς βλάβες τους, η αδιαφορία του Υπουργείου ή (κωμικά) η ένταξη απορύθμισης του στο πλαίσιο γενικούς απορύθμισης, ώστε η κυκλοφορία να αφεθεί ελεύθερη στην "αόρατη χείρα" της κυκλοφοριακής συμφόρησης, το αποτέλεσμα για τους επιβάτες είναι το ίδιο.\nΤο μόνο που απέμεινε για να θυμίζει το πράσινο κύμα είναι οι ταμπέλες οδικής κυκλοφορίας που προτρέπουν τους οδηγούς να παραχωρήσουν την προτεραιότητα...\nΏρες χαμένες εξαιτίας μια δυσλειτουργίας ή εξαιτίας αδιαφορίας, γεγονός που προκαλεί μεγάλη αγανάκτιση και απέχθεια για αυτό το ΜΜΜ το οποίο μάλιστα υποτίθεται ότι έχει κεντρικούς σχεδιασμούς για να αγγίξει το πραγματικό κέντρο των Αθηνών και ιδιαίτερα την χρονική στιγμή που το πολύπαθο αυτό μέσο έτεινε να σβήσει από τις μνήμες των επιβατών του τις ατελείωτες ώρες άσκοπης αναμονής.\nΩστόσο, δεν είναι η 1η φορά που το "πράσινο κύμα" ενεργοποιήθηκε και κατέληξε στις καλένδες. Η τελευταία επανενεργοποίηση του ήταν οσυσιαστικά η 3η και πολλοί πίστεψαν ότι θα είναι και η τελευταία. Τώρα, οι ελπίδες τους αν βγουν αληθινές, το τραμ θα αποτελέσει με μεγάλη διαφορά το πιο απεχθές ΜΜΜ της Αττικής....\nΜε τις ετικέτες: Αφιερώματα, ΤΡΑΜ, Υποβαθμίσεις\n20 Απριλίου 2012 - 3:17 μ.μ.\nΝομίζω πως δεν πρέπει καν να αναφερόμαστε στα των συγκοινωνιών μια και δεν υπάρχει ούτε καν εκεί ένα καλό νέο, ένα καλό νέο που να δείχνει έστω μια πρόοδο και όχι πισωγύρισμα και μιζέρια.\nΜια χώρα διαλυμένη πλήρως, με άθλια ηγεσία και "μπουρτζόβλαχους" πολιτικούς αλλά και υποψήφιους που με περισσή ευκολία πουλάνε με τον πιο αισχρό τρόπο υποσχέσεις σε μια χώρα, σε έναν λαό που οι ίδιοι κατέστρεφαν συθέμελα επί δεκαετίες.\nΑπαράδεκτη κατάσταση, ανεπίτρεπτες συνθήκες για ανθρώπους αλλά και για ζώα. Μόνο αυτοί "τα ζώα" μοιάζουν να απολαμβάνουν τα δημιουργήματά τους και να μας ξανακαλούν στην κάλπη για να κάνουν ξανά τα ίδια, και χειρότερα, εκτελώντας βεβαίως τις εντολές που θα τους προστάξουν τα συμφέροντα...